Ca thlahtu : Heito ... A caan... 3:38 AM\nPa Ral Tha Ka Pa\nCa thlahtu : Heito ... A caan... 9:51 AM\nKa ngai ee kan sem nak Lairam\nCa thlahtu : Heito ... A caan... 9:10 AM\n2011 CYO CONFERENCE LE LAI SEMINAR TIMHTUAHNAK THAWNGTHANH\n1. CYO kum 10 tlinnak, Avoi 6-nak CYO Conference le Lai Seminar cu a ra laimi 2011 July thla zarhkhatnak ah Indiana ramkulh, Indianapolis khuapi ah hlulnghlai tein tuah dingah CYO CEC upa hna le CYO ruahnak petu hna nih biachahnak ngeih a si cang.\n2. CYO Conference cu kum hnih dan voikhat peh zulh tein tuah a si nain, Lai Seminar cu relrem lonak a phunphun ruangah kum tampi chung rak ngol a si. Lai Seminar tuah dingah CYO cu tuanvo pek a si nain CYO nih zanghleicawi in tuanvo a laak khawh lo caah kum sau nawn dinhter a si. Tutan CYO Conferene cu Lai Seminar he kemh chih in tuah a si lai.\n3. CYO Conference le Lai Seminar ah vanrangtoi ah a ummi, kan miphun hna nih mah caan ah nan kan telpi khawhnak lai atu tein kan in sawm hna.\n4. CYO Conferene tuah lio ni le caan ah Chin Commuinity in si hna seh, Khrihfabu lei in siseh, peng le tlang in siseh, khua le sang in siseh, pupak chunhthah le itonnak siseh, nan kan hrial piak naklai zangfah kan in nawl hna. Mah ni le mah caan ah zeidang timhtuahnak um lo in Lai Seminar le CYO Conferene ah tel khawh i zuam hna usih.\n5. Conference le Seminar timhtuahnak le tawlrelnak kong cu a herhning in zapi sin ah theihter lengmang a si lai.\nUpatnak le toidornak he,\nDr.Van Thawng Ling\nChin Youth Organizationn\nSource :YCCF Egroups ah lakmi a si.\nCa thlahtu : Heito ... A caan... 9:15 AM\nChin National Flag\nCa thlahtu : Heito ... A caan... 7:40 PM\nThlacamnak dum, Mindat le Matupi lam meng 24 le falung 5 nak i tlang a zik ah rak phunmi vailamtah cu 24th July, 2010 ah a cozah tthithruainak in phur/ thluk a si cang. Hi vailamtah hi 7th April, 2008 ni ah cozah hnatlak-pi-nak he rak phunmi a si.\nVailamtah an phur lio hmanthlak le ca zong ka ca he ka rak thil chih. Lung a fak ko kan cozah nih a kan tuah-to-ning hi ruah tikah... afaak hringhran ko\nCa thlahtu : Heito ... A caan... 4:31 AM\nLabels: Biaknak Kong\nCattialtu :Thawng Lin\nDear careltu hawi dawt hna,\nKan pa,Pu Lian Uk nih " Than Shwe hi damiah a si ko" tiah fiang tein a vun tial mi ka rel ve tik ah a dik ngai mi thil a si tiah ka ruah ve i kei zong ka theih mi le ka hngalh mi tete vun langh ter ka lung ah a vun chuak ve. A rel huam mi caah tiah.\nKei tu nihcun, " Than Shwe hi damiah a si tinak in Kawlralkap cozah hi damiah an si ko" ti tu in ka ti hnga. Ziah;ti ahcun a ho an si paohah an kalpi mi phunglam cu an i khah dih ko caah a si. Cun, Saw Mg sin i AANA an chuh lioah hin Than Shwe hi tainghmu a si ti lo, duh-chuah (vice-chief of staff) a si cang. Mg Aye tu hi (ya-pa-kha tainghmu ) a rak si\nCa thlahtu : Heito ... A caan... 11:40 PM\nAn zuar thiam lo an ttuan thiam lo caahan an thil zuar an sung dih. Ramrian ttuantu lakhkhah peek awk tangka buget a za in tangka alut ti lo. Cu ti lo cucaah budget tangka a za ding in in kumvui budget ah tlinter ding ti in man ngei lo mi tang ka caku a hlei mi an nam. A kumvui ah cuti cun antuah I cuti cun kumtin an tuah caah 1962 lio tang ka US $ 1 = Ks 6 asimi cu atu ah Kawl tangka 1000 asi mi hi kum 50 ralkap uk chung ah Kawlram nih 1962 lio leibatangka man ngeilo nam mi 1000 tianapahnancang tinak a hung si\nLAITLANG KHUALIPI ZUNG LAITLANG AH UM AWK HNATLAKNAK\nKawl nih CHIN tiah an kan auhmi tlangcung deuh i a ummi miphun cu kan umnak kip ah mah le phunthek cio in holh phundang cio an rak hmang i 1931 kum milurelnak ah holh 44 a um tiah cazin an khumh. Cu holh a hmangmi chung hmanh ah cun kan rak i then rih i KHUA pakhat cio in khua an rak sa. Lovah awk ah RAM an rak i ham. Cuticun kan Lai holh ah KHUA le RAM ti bia a rak sem i, a thawngtha deuh nih KHUA tam deuh an pennak in PENG le RAM tiah a hung thang. Miuk, ram ngei tiah an rak ti hna. Miuk pakhat nih khua tampi ngaingai a rak ngei kho lo. Cu caah Mirang a rak kai tiang (1896) ah KHUARAM khan lawng a rak um rih i PENGRAM ti hmanh hi chimtlak ngaingai a rak si rih lo. Sakhua rawlrel pekmi in tuaktan deuh a rak si i, uknak ngaingai thathi in a rak leng kho lo i, KHUALIPI zong a rak um lo\n.Mirang uk timi (British Burma) Kawlram chung i a ummi Kawlrawn ram le tlangcung mi vialte komh in ramthar pakhat kan ser lai i a min ah Fonhton Kawlram (the Union of Burma) tiah kan ti lai tiah hnatlak bu in 1947 ah Ram Uknak Upadi (1947 Constitution) an rak suai i cu Upadi nambat 196 ah a um bang Laitlang (Lairam) cu CHIN SPECIAL DIVISION khan in Fonhton Kawlram chung ah luatnak kan hmuh hnu (1948) in rak i tel a si\nCa thlahtu : Heito ... A caan... 11:58 PM\nLabels: Khuaram Kong\nLai minih internet biaruahnak ah 'ZU' kong voi tamnawn ceih a si cang. Naite Feb 2010 ah Bangkok ah pumhkhomhnak a ngei kho ramkip Laimi mifimthiam hna nih 'Zu' cu kan miphun a kan hrawktu ralnganbik pakhat ah an pawm. Tha tein an purhdah hnuah chim dawh in a lang. Than Tlang ah an khap. CNF zongnih an khap theo. Hmun dang zongah khap duhnak a fak. Lairam Cozah thar nih buaipi ngaimi biahnok a si lai cu a fiang cang. Rampumpi zalonnak a um chinchin tikah buaipi ngaimi biatung a si i, Zu kongkau ah Biaknak le Cozah, Biaknak le mirunnphu biahmuhthiam a har ngai te ding a lo\nNTK: Pakhatnak ah, Chin mipi ei-in kawlnak le pursum leilawnnak ca i a biapi tukmi mawttaw lamzin hi Chinland le Kawlram karlak, Chinland le India (Bangladesh) karlak le Chinland sung hmun kipah tu hnakih ttha in tuah kan timh (Lamzin laih tikah mipi thazaang le phaisa a lakin hman a si hrimhrim lai lo i lamzin laihnak in phaisa tampi cu a ttuantu mipi sinah a lut sawn lai). Pahnihnak ah, mipi ei-in kawlnak phunphun, eg, mithan [sia] farming and poultry farming etc., hrangah loan pek a si lai (kan theihnak ah tu hlan loan an pek tikah, Bank rianttuan hna nih loan lak tikih i ralrin ttulmi hna a latu sinah tthaten an chimh zuam lo caah, a latu pawl i ralring thiam loin phaisa an hman dih i an hlawk phah lo hlei ah an inn le lo tiang an hloh pah. Mah bantuk um ti lo dingin kan tuah a hau). Pathumnak ah, kan Chinland sungah sumsaw tampi lut khawh dingin kan ram chungah Cement factory, Corn factory, Wine factory etc\nHakha Eco- activist nih aa dawhmi an tuahser\nHakha Eco-activist ( HEA ) min pu bakin Hakha Siizung pi pawngkam ah thingkung 250 an cin. Cinnak hmunhma hi, Siizung lei a ttuanmi hna nih an sawh piak hna.\nHEA nih ati mi cu : Kan ruahmi cu minung pakhat a si vemi nih hmun le hma a ngeih, thing le ram a ngeih ve ko ahcun fur khat chung ah thingkung kung 10 tal a cin lo ahcun cu nu cu pa cu a poi ngaimi a si ti hi a si, tiah ruahnak an ngei.\nMah le pawngkam ummi cio kha, itthithruai i Rungtlang tang, HBC compound ti bantuk ah thingfa cu an cin hna. Zion nih Ngauthu tlang ah thingfa cu an cin ve.\nAtu bantukin, thingfa an cinmi hna hi a cin lawng siloin a zohkhenh zong ttuanvo kan lak chih lai tiah an chim rih. Atu lio ahhin cun HBC staffs in kan tam cem an ti.\nHEA nih a hnuammi paoh kan tel pi ve uh tiah hawikom theihhngalh zong an sawm hna.\nHmanthlak i van langhter mi hna hi, Hakha siizung pawng thingkung an cin lio le an cinnak hmun cu asi. HEA nih ati rihmi cu : Kan nih cu ni-fa-te thingfa le vawlei he kan itlai rumreu ko e an ti.\nCa thlahtu : Heito ... A caan... 9:28 PM\nYCCF-International le Chin National Party Biaruahnak [I]\nA Voikhatnak Biahalnak le Bialehnak\n1. Tutan thimnak ah acheunak tam hi tlangchung mi dirhmi party asi ti kan theih. Chinmi dirhmi tah zeizat dah nan si? Zeiruang ahdah CNP nan dirh?\nCBT: CNP party cu a tanglei thil pathum tuah dingin dirh a si. 1) miphun kilven 2) miphun tthanchoter 3) Tlangcungmi chunmang Pydaungsu (Censor a mih caah Mirang holh in ka hrial) democracy, hi hna pawl ngah duh ruangah a si. Chinmi dirhmi party hi kan theih tawk ah pali CNP, CPP, ENDP le KNDP tiin. Ethnic National Development Party le Khami National Development Party hi May 12 le 18 ah party tlingah pom an sinak The Mirror Tadinca nih a thanh. KNDP hi cu Paletwa ah an dir ko lai i, ENDP zong hi Lailenpi ah Hqrs. an ser an ti i Mara tawlrelmi deuh si dawh a si. 'Mro or Khami National Solidarity Organization' tu cu Rakhine in an dir i Chin ti zongah an i pom rua loin kan theih hna. CNP le CPP tu hi Laitlang huap dawh kan si i, kanmah pahnih lawng hi hmatpungttin a ngahmi kan si fawn rua, atu tiang cu. Tutan thimnak ah Tlangcungmi party a tam-u kan si hi cu khuaruahhar ding a si lem lo. Kawl pawl caah cun democracy kha an saduhthah sang bik a si i kannih Tlangcungmi caah cun democracy cu a pakhatnak thil a si bal lo.\n2) Zei ruangah dah Kawl Ralkap uknak a hmunh khawh nak dingin an suaimi 2008 Phunghram a fehter chinnak dingah an tuahmi 2010 Thimnak ah nan luh?\nCBT: Hihi cu Salai Tluang Lian Hnin, Dr. Ngun Cung Lian le adangdang nih chim tawk an chim cang ko i kai rinh pah ko lai. Zapi lungrual in nuar khawh ding cu [rak] si kho sehlaw zeidah chim awk a um hnga. Chim ko ahcun thimnak luh timi hi kanmah cio zong kan saduhthah cu a si hrimhrim lo. Asinain ahodah chizawh kawrawng a awih taktak ngam? Luh lonak nih democracy he a kan naihter deuh hlei nakding lam fiangte a chim kho kan um lo. Cucaah NLD nih biakhiahnak a tuahmi cu a palh kan tinak a si lo nain tlangcungmi (abik in tlau nih a hmel cangmi miphun hme tete pawl) kannih caah cun kan Lam tthing hi cu ruahtthan a hau cang. Kanmah lawng hngan cu atu hi a dohnak thazaang chim lo a tuarnak thazaang hmanh kan nei ti lo. Kawl pawl caah cun hi ram buai hi kum 100 a rauh zongah an tuar khawh ko lai. Hi nak zongin an paam hlei ti lai lo i miphun, caholh, leiram tlau ding zong an caah phan ding a um lo. A taktak ahcun Rome khua luhnak caah lam pakhat lawng a um lo. Kawl pawl lila hmanh 2007 September hnu cun an lungput ai thleng ngai,"Vangkauthlak cun tengh cii a si lo, chunglei-tha- ngerh tal hna in zei a lawh hnga?," tiin. Asi khawh chungin kan nawr ve lai i a tlawm bik Indonesia, le S. Korea bantuk democracy thlennak lam ah chuahpi khawh kan duh. Ka chim cang khah, hihi kan saduhthah cu a si lo. Asinain Phunghrampi (2008) cu Referendum lioah biatak tein kan rak buaipi cang ko nain kan rak hlawhtlinh fam lo kha ta. Atu cu a tlemi cawhnuk zoh in ttah caan a si ti lo. Phunghrampi section (4) chung ah "nawlngeihnak luzik (sovereign power) cu ram mipi (citizens) sinin a luang" tiah a um bang, ram mipi le ram daw taktakmi party pawl biatak tein kan dirtti i, kan fit ko ahcun ruahchan ding a taang rih ko. Hung kan zum ko uh. Phunghrampi timi cu 1947, 1974, 2008 ah tiin saui lengmang a si ko i damte um ahcun catlap nana cu rua hnah a si.\n3) CNP nih Chinram pumpi dihlak nan huap kho hna lai maw?\nCBT: Chim awk a har deuh rih. Paletwa hi kan thazang a der. Pehtlaihnak an har ngai. Asinain a si khawh chungin kan i zuam cuahmah lio ko. Hmundang tu cu phan ding a um lo.\n4) Zeiruang ah dah mipi nih vote kan in pek hna lai?\nCBT: USDP cu ralkap dirhmi a si. CNP cu nangmah[Laimi] ta a si. Kan party nih cozah kan tlaih khawh lo sual pingpang hmanhah Hluttaw le cozah zungah mipi ai-awh in a chimreltu ding le mipi leikap in ralttha tein mipi leikap in a dir ngamtu ding party (smart opposition party) kan um hrimhrim a hau. Democracy timi cu mipi nih cozah rianttuanmi cazin vialte hmuh khawh dihnak nawl le tlangtlak khawhnak nawl kha a si. Hluttaw ah nan kan kalter ve lo ahcun cu vialte cu kan miphun nih a sungh lai.\n5) USDP hi Laitlang zongah atthawng bik dingin ruah asi, Laimi bochanmi upa hna zong candidate an chiah cang hna tiah kan theih, CNP lei in zeitin nan ruah? USDP he nan i dannak a um lai maw?\nCBT: Ziah cu ti cun USDP cu na ruah khawh e? Kan mipi hi an molh lo dakkaw. Cun "Laimi bochanmi upa pawl candidate ah an chiah cang hna" na timi zong hi aho kaa in dik na theih. Kannih nihcun Dr. Hmuh Thang zong hi independent in ai cuh lai tiah pei kan theih cu. Atu hi Dr. Hmuh Thang, Pu Ngun Hram le Dr. Ro Uk kha kan party ah rak kan dirpi dingin atu hi sawmnak cakuat kan timh lio hna a si. Annih hi kanmah nakin tampi khua cuan kho an si. Mipi nih USDP zeitin an hmuh ti hi kan nakin an fiang deuh. Cun, annih cu mipi nih kan dawtmi hna kan pale an si fawn ko caah tlin le tlin lo kongah buai awk an nei fawn lo. Cu a si ko ahcun aziahdah a herhlo michiat hruaiin cuka ahcun an va kal zia lai? USDP he kan i dannak cu, kannih cu Vapual kan si. Chiandeih timi hi Laitlang ah kan pupa kotho in a um balmi saram a si lo hlei ah Laiholh zongin a min kan nei lo. Cucaah chiandeih cu amah le a kua te ah va bok ko sehlaw Vapual zong amah le a bu te ah daite in um ve ko sehlaw; cucu a dih ko lo maw?\n6) Kawl Ralkap Cozah duhning in thimnak ah a lut ding nan si tikah, USDP nakin Chin miphun caah nan tuah khawh deuh hlei dingmi hna a um maw?\nCBT: 'KRC duhning nan zulh' na timi hi paih a kan sawm i 'OK' kan ti khi a si. Ka chim cang kha, kannih cu kutbengh le lusuk ruah ah Hluttaw kal ai timmi kan si lo. 'Hluttaw chung biachimmi ruangah tlaih khawh a si lo' tiah upadi a um ko i khika tu khi kan buantual a si. Mipi nih zeidah an duh kan theih ko i ipaih hlan ah tamtuk chim awk si lo. Phundang in ruat hlah law USDP nih na techin fapar chan tiang deih in chawva an tuat khawh ding ahcun zaangfahnak tein rak kan vote duh hlah. Mahbelte, fak deuh le hla deuh in khuatuak cu a hau cang.\n7) “Kawl ralkap cozah tanbo ah pei an i can dih cio te ko lai cu” tiah biasiphai an um leen cang, CNP nih zeitindah nan ruah?\nCBT: Hitin a kan ruattu pawl hi mawhchiat thlu ding an si lo. Party 40 renglo lakah hi bantuk minung zong cu an rak um ve taktak kho ko. Asinain kan zate tu cun kan si hrimhrim lai lo ti cu ka chim ngam. Azeikhom siah nan lungsau hraam ko rih uh. Kan i paih taktak tikah aho dah KRC tanbo, ahodah mipi tanbo ti cu a fiangpup te ko lai.\n8) CNP le CPP ah hruaitu dirhmun in a chuak kho dingmi kan hmu hna lo, USDP tu ah bochanmi an um deuh tiah ramleng um Chinmi cheukhat nih an in ruah hna. Mah kong he pehtlai in USDP cu maw vote kan pek hna lai, asiloah Chin miphun nih kan saduhthah a ai-awh khomi party dah? CNP nih Chin mipi kan lungduh tinco khawh dingin nan kan ai-awh kho lai maw?\nCBT: Hi kong cu a cungah kan fianh pah ko cang rua ka ti. Ka khuaruah a harmi pakhat tu cu USDP i a lut komi rumro aa bochan deuh khotu nan hmuh khawh ngelcel hna hi a si. An caah hruaitu tahfung(criteria) hi zeidik a si ve hnga. Tulio koko ahcun fimthiam tuk ttung i dikfel lo tuk piahtana hi dawh celh lo a si ko cu mu.\n9) Cozah sianginn ah Laica cawnnak (from elementary to high school to college) hi tuah khawh tak asi ko lai maw?\nCBT: Hmailei ahcun a si kho ko lai. Nain lawlawse cu tangli tiang hi Myone kip nih mah le cawn duhmi Laica phun khatkhat ithim in cozah sianginn ah tangli tiang subject pakhat in cawn dingin kan party nih kan aupi. Cu zong cu Syllabus, Curricula le cawngsayate lahkhah paoh Pydaungsu Hluttaw le Central cozah nih pek/tlaih dingin Phunghrampi ah suai a si caah biatak tein nawr a haumi tu cu a si. Asinain Pydaungsu zong nihcun Pine kut ah cucu a hluai khawh fawn ko. Cun, Pine nih mah le budget tein cawnter khawh zong a si fawn i sungh-awn kong bel ah a har deuh kho nain cu zong cu, "Laica tangli a awng lomi Laitlang ah cozah rian kan in khanh kho hna lo" tibantuk in Laitlang cozah nih amah le upadi a ser khawh ve ko ahcun lam cu a um ko. Azei si hmanh ah hihi thil har ngaingai cu a si nain kan party nih ai hmaithlak bakmi a si caah kan tlolh hrimhrim lai lo.\n10) Common language (Chin official language) kongah nan dirhmun?\nCBT: Keimah pumpak hmuhning in kan leh lai. Pheh lote, ngakchia deuh ka si caah hi kongah tuanbia ka theih lomi a um len kho. Tck. Pu No Than Kap nih Laizo holh hi "Chin tlangholh a si" tiah a ttial (Aw Falam Vol.) mi kongah zeitik ah, mizei nih upadi ah an rak ser ti ka thei lo. Chin Special Division Acts hi nihin tiang a nung rihmi si kaw cuka hna ah a um hnga maw, ka rel tawk ahcun ka hmu lo, keimah theih tlawm bia a si ko lai. Asinain nihin tiangah Laizo holh cu Cozah nih a theih bik ti tu cu al awk a ttha lo. Asinain "Tlangholh a si" hun ti awk tu ahcun fak deuh in tuak a hau rua ka ti. Kei ka ruahning ahcun mah le holh cio hi tthanchoter cio ko rih usih law acung i Laica cawnning ding Program hna a tlamtlin ahcun tu hnu kum 20-30 ahcun Chin holh pa khatkhat cu zapi nih pom khawh dingin a chuak te ko lai tiah ka ruah. The 4th Initial Draft of Chinland Constitution ah kum 10(?) hnuah Mirangca office language ser ding tiin ai ttial rua ka ti. Nain cu zong cu kum 50 ti hna sehlaw a fuh deuh hnga tiah ka ruah. Azeikhom siah Pu No Than Kap nih "[Laizo-tlangholh] tal cu kan nunnak le thisen luang tiangin kan kilven a hau (Chm-18)" a timi tu hi cu a fak deuh rua ka ti. Hakha zong va si ko ning, Falam zong va si ko ning law ka hmanmi holh tlau lo nakding ahcun nunnak pek zong a phu lai nain 'ka holh Tlangholh si nakding' asiloah 'midang nih ka holh an hman khawh nakding' caah ka unau thisen luanter cu ka thlingkik.\n11) Non-ceasefire le peace talk kongah Chinram tulio sining le nan timhtuahmi?\nCBT: Piahtana phisin nak caah a rem bik hmun cu cabuai cung a si. Hi kong ah kan ruah ciami a um ko. Mizoram le Laitlang politics hi ilawh chin lengmang dawh a si. Ruahlo ah Pu Lalthanhawla bantuk hna kan Laitlang ah CM an tlin sual ahcun "Kan pasal ttha pawl cu ram an vai lio. Vomkhuai lu he an rak tlun te ding kan iruahchan nain sakhi lu he lawng an tlun zongah sunglawi tak in kan don ko hna lai" a ti ve te men ko lai.\n12) CNP le CPP hi tulio ahcun zapi theihmi deuh nan si, mipi nih zeitindah kan in hmuh hna lai?\nCBT: Kannih hi 'unau party' kan si. Kan i lawhnak a tampi. Kan ral zong ai khat nawn. Nain kan strategy le idea bel ai khat thlu fam lo i pei tihin kan si fam hi. A tlangpi cun kannih cu kan min bantuk in 'National' 'miphun runvennak', le 'democracy' ti hi kan bia hmaisuang a si lai. Cu ve bantuk in CPP zong hi an min le an policy cauk ka relmi tawk ah 'Progressive' 'pawcawmnak' 'tthanchonak' 'khuasak tuntuk' ti hi an chim tam deuh ding si te dawh a si. Kannih party muici cu a sen lai i annih hi -- USDP nih ahring (green) rak hmang hna hlah sehlaw, a hring ai thim dingin ka ruah hna. 'Tthanchonak' hlan ah thil tuah hmasa ding a um tiah kan ruah ruangah Pu Zozam cu PSI manager sinak in ai phuak i kei zong OCO Secretary sinak in kai phuah hi a si. Kai lawm.\nNote : YCCF biaruahnak phu chungin lakmi asi. Lairam thanchonak ca'h thathnemnak a um ve sual hnga ma tiah, ka blok chungah kai tar. Cun, YCCF moderator te zong nih ruahthiamnak an ka ngeih ko lai ti zumhnak ka ngei.\nCa thlahtu : Heito ... A caan... 8:48 PM\nPu No Than Kap le YCCF E-groups Biaruahnak\nCa thlahtu : Heito ... A caan... 3:23 AM\nLabels: Biahalnak le Lehnak, Election 2010\nConstitutional Leaflet Chin\nCa thlahtu : Heito ... A caan... 5:05 AM\nLaitlang Tanghra Rizalh\nKhonumtung thawngpang bu nih an hun ttial mi ah Laitlang tanghra rizalh cu 16.38 asi tiah an ttial. 2010 chungah laitlang in camepuai a phimi hi, nu 3828 le pa 4878 asi i milu an zate ah minung 8706 an si. Hi chung hin, a awngmi cu milu 1426 an si, pa 651 le nu 775 an si hna.\nSubject 5 in minung pakhat kungthu a hmuh. Subject 4 in minung pakhat, Subject 3 in minung pahra le Subject 2 in minung pasarih nih an kan hmuh piak. Cun, Subject 1 in minung 83 nih an hmuh.\nLaitlang tanghra camepuai tuahnak hmun 12 chungah Tonzang peng in 24 % in an awng cun Paletwa peng in 7.84 % in an awng ve.\nAtu lio Laitlang siang ca cawnnak Director cu Mr. Mit Su asi.\nCa thlahtu : Heito ... A caan... 8:56 PM\nAkonglam; Hakha-Dauchim-Hmandaw lam Pathian thangthat thlacamnak\nDawtmi laitlai unau vialte,\n21.5.2010 Friday ni ah Hakha-Dauchim-Hmandaw lam limnak caah Pathian sinah apnak le thangthat lawmhnak thlacam nak cu Dong tiva ah tlamtling te in kan tuah khawh. Program hmannak cu atanglei bantuk in a si- (HBA, HBC, HKBC, MABC Pastors pawl le Komiti upa pawl, khuate lei upa le mipi 200 renglo an nit tel. )\n- Pu Thla Thawn nih Chairperson a tuan , ramdang lei lawmhnak kuat mi email pawl a thanh.\n- Zapi ‘ Ahme ram Laitlang timi hla kan sa.\n- Pu That Mang Le Pu kio Hlun, Loel Ling (Muko editor) le Win Aung ( Sheh maungtu upa) nih bia an chim.\n- Nu Fam Thlia (Firti) ramhla solo a sak.\n- Rev. Chan Chum (HKBC) nih thangthat, ap nak le thluachuah hal nak thla a cam.\n- Nu Ngun Hawi Iang (Hata) nih solo a sak.\n- Lasawng le roca pek nak ah; Sheh mawng pawl roca anpek hna. Lam cawh lio ah afel aazuam bik khua paw kha roca le laksawng pek nak an tuah; 1st ah Farrawn khua, 2nd ah Lung Hnan khua, 3rd ah Hata khua an si.\n- Laimi, acozah, lam cawh nak in aatel mi vialte le ramchung ramleng tha a pe mi a bawm mi vialte , komiti vialte caah Rev. Ceu Nawl (MABC GS) nih thla a cam.\n- HBA AGS Rev.Hram Zel nih HBA aiawh in komiti lutlai Pu That Mang sin ah lam caah lawmhnak le bawmhnak laksawng a pek.\n- Nu Hlawn Sung ( Dauchim) nih “ Lairam kan kaltak lai lo” timi solo a sak.\n- Rev. Paul Tum Ceu nih phung a chim,” Laimi hi chan tiluan nih akan hrawh maw, akan thanchoter timi ruah ahau, Kan lung a rual a hau, Lai thancho nak akan donkhan tu cu, hnahchuahnak le kanmah zon lawng kan ni ruah mi hi a si, ram thangcho cia cu hmailei can saupi ca an ruat an tuan, Athangcho lio mi cu, nihin thaizing ca an ruah, Athangcho lo mi cu mah zon le hmuhtem nak lawng an ruat, GCCF a um cang i Lairam kan kaltak lai lo, ramleng in kan ni bawm hna lai i kan tuan lai timi tinh mi kan ngei” a ti. ramdang um mi ram 18 i Laimi zeizat kan um\ncang timi zong 2009 GCCF cazin ning in akan thanh.\n- Rev. Hram Zel (HBA AGS) nih dongnak thluachuah akan pek.\nDongtiva i thlacam nak cu tlam a tling tuk. Pathian hnatlak nak le bawmhnak ruang ah a si ko. Hmailei ah atam deuh in tuanvo atang rih leiba tampi kan ngei rih. Pu Joel Ling nih atimi cu; “ Hakha in Dongtiva tiang , lamthluan zeitluk har dah a si hnga, lungpang ahar tuk an timi cu zeitik dah ka hmuh lai tiah ka ngiat leng mang i Dong tiva tiang ah ka hmuh tunglo” ati. Atu hi lam hmui zoh ning in akal kho rih lo i remh than ding le Dongtiva hlei donh ding le furthal lam awn ding ah tuanding tamtuk atang rih, Pathian thangthat bu le hi lam caah thazang ruahnak phaisa le bawmh nak phunphun in akan petu nan zapi cung ah lunglawmh nak tampi kan ngei.\nPu Hram Ceu\nKomiti Aiawh in\nSource : Laiforum biaruahnak ah Pu Hram Ceu nih 22th May, 2010 ah athlahmi ca asi.\nCa thlahtu : Heito ... A caan... 1:54 AM\nLabels: Lam Kong\nHakha khua ah Kawlram hlasak thiam minthang pawl hla an sa lai!\nNan dam cio hna maw? Atu lio cu Hakha zong thawngpang a that liote asi. Hakha khua ah a ra lai mi ni le caan ah an tuahdingmi\nkong hi a thei rih lomi le hngalh a duhmi nan um sual ah tiin a tanglei thawngpang pawl hi ka rak in kuat hna.\nAvoi 62nk Chin Phunpi Ni, Live Concert\nZanlei suimilam 5-9 tiang Feb 18-19 zan tiang Carson Hall, HBA ah an sa lai.\nA tuahtu/Tlangtlatu – Rual-U Phu, Hakha\nSponsor – Air Bagan\nHlasatu ding cu, Kawlram hlasak thiam Ringo, Kawni, Naynay, Thuamkham, Phyugyi, Hetkat, Zaw Win Thuat, le Hakha hlasakthiam pawl an si lai.\nBand, Zaw winthuat & Emperor Band\nZoh man, luhman ah Ks. 10000, 5000, 3000 tiin phunthum ah an then.\nHi biaruahnak aa daw vemi nan hawikom,\nCa thlahtu : Heito ... A caan... 6:56 PM\nLabels: Chin Miphunpi Ni\nSawm mi phun\nNan dam cio hna si?nan thut um nak ah le nan\nrian tuan nak ah Bawipa nih can um pi ko hna seh.kan mah Sweden ram\na um mi zong kan dam lio cio a si,Sweden ram thil si ning kongtlawm pal\nvun lak sak tak ka duh,Sweden ram i khua hlun bik cu Boden a si,Sweden\nram Luleå khua i a um mi gammalstad Biakinn picu,kum 500 a si cang tiah\nan ti,Swedenram ah a um mi,Lai mi inn 35-40kar kan si,\nSawm mi phun pawl hi ram a ngei lo hna i,\nEUROPE ram ah hin mi nung,67500 tluk an um ti a si,Sawm mi phun\npawl an um nak cu,Norway ram ah,40000 tluk a um hna,Sweden ram\nah 20000 tluk a um hna, Russia ramah,7500 tluk a um hna ti a si,Sawm\nmi phun cu khua a ngei lo hna,ram lakah khua a sa hna i,an mah duh nak\npoh ah a um hna,an paw cawm nak ah,sa ram an zuat hna i, a sa an zuar\ni, a phaw kha a phun phun in an tuah, cucu an paw cawm nak ah an hman\nmi a si,\nSweden cozah nih lai mi phun hi an kan dawt\nhrim hrim ko,lai tlang mi harle ngak tah zong a bomh hna,a bomh nak hmun\ncu,Hakha,Falaam leTidimTonzaang,Thlantlang ,Matupi,kalay a bomh hna,\nthlanglei lai tlang belte a pha kho lo hna ti a si,cucu ralkap nih an kham hna\nruang ah,a pha kho lo hna ti a si,an mah ram chung lawng si lo in ram leng\nhrim hrim hi phaisa tha zaang in a bomh hna,an nih an duh bik mi cu mi va\nbomh hi an duh mi a si,a tu i 150000 leng a thi mi hna HAITI hrim hrim hi\na tampi an bomh cang hna ti a si.\nSiaherh nak he\nCa thlahtu : Heito ... A caan... 5:23 AM\nRev. F. Za Thang nih Hakha ah HEA rianttuan nak hmanthlak\nKan khualipi Hakha cu Cozah nih lampi an remh, inn kip tinbawsi an thuh ter i aa dawh chin ko. Rev. Sang Hre Hruainak in HEA (Hakha Eco- Activist) Hakha Pawngkam kilveen zohkhenhnak rian thar an hun kan tuan pi i, Member luh man zong minung pakhat ah 1000 in a si. Kei zong laitlang ka hung tlawng ta ve i an ka sawm tik ah lung tho tein ka tel pi hna.\nPastor Bawi Cin (Australia) nih Ks. 50000 cu Cazual chuahnak le thiamhlimnak caah a hlut tiah kan theih.\nNihin jan. 30 ni hi Hakha Lansung tiva kha a thur tuk caah minung 7 nih kan thenh i inn pawng hrawng cheukhat cu an i lawm tuk i an inn chung hmunthur zong an rak put cio.\nMeihol zuar 2 Nu hna nih an kan zoh i mahbantuk hmunthur rut hna hi kan hmuh tawnmi hna he an i khat lo an kan ti.\nNihin hi a voi 6 nak Hakha khuapi chungah rian kan tuan a si cang an ti. Cheukhat an ruh cianak hmun cu hnawm an hlomh ngam ti lo i, cheukhat ah cun an rak ruh than te sawk lai tiah an hlonh thiamthiam an ti.\nHi bu ahhin minung pakhat 1000/- in member i tel a si i kei zong Malay ah kal than ding ka si nain ka lut ta ve. Ram chung ram leng ummi kan dihlak in Hakha kan khualipi kandawt cio ahcun i tel ve i thazaang chuahti cio ding kan si.\nNing cang loin thahmi sa zong kan ei lai lo ti a si. Hakha zarhhnih ka caam chungah rawlei sawm a tam ngaingai i sakhi sa rap foihmi le ngasa bom, si thahmi te hna khi siaherh ngai in an ka cawk piak nain ka ei lo ka ti hna. An ngaih a chia nain ka cawnpiak hna i an lung a fiang. Kan caw ve ti hna lai lo an ti.\nCa thlahtu : Heito ... A caan... 5:17 AM\nMalaysia Refugee caah thawngpang thar\nNihin Malaysia um mi refugee pawl caah thawngpang tha deuh alo mi cu UNHCR nih refugee pek mi pawl caah cozah Immigration nih ID an ser piak hna lai ti asi. Home Ministry nih thawng an thanh mi ahcun tleih le khih atam caah refugee zong hi tleih le thongthlaak an ton lengmang ti nak hnga lo UN refugee hmu mi caah ID kan ser piak hna lai an ti.\nAtu Feb 15 in cun biatak tein illegal Immigrants tleih ding operasi luh an thok hnik cang i mah ah hin refugee hmu cia pawl kha illegal immigrants dang pawl he cawh hna lo ding ti khi asi. Home Ministry nih an thanh nak ahcun UN nih recognize tuah mi refugee cu kan thlai hna lai lo ti asi. Asinain Malaysia cu chunzan policy a thleng mi an si tawn i tutan thawngtha ngai refugee caah an kan thanh rua kan ti nain Refugee cu Malaysia ramchung ah riantuan nak nawl an ngei lo ti asi hoi. UNHCR nih cawm lo, cozah nih le riantuan ter duh lo ahcun refugee dirhmun in Malaysia um hi afawi mi asi lo.\nCun cozah nih hin Immigration Act 13 tang ah refugee temporary settlement hi 1975 in Vietnam refugee ca ah an rak ser. Cucu nihin ah athar in nunter than ( activate ) an timh tiah bia aleng than. Malaysia cozah nih caan karlak refugee pawl umnak nawl a pek ahcun Malaysia ummi refugee cu an him ko ti asi lai i ramdang kal ( resettlement ) hi a um tuk ti lai lo. Kawlram athat ahcun an kir ko lai, caan karlak umnak nawl pe ko hna uh tiah NGO nih Malay cozah hi 2002 in biatak tein an rak nawl hna. Atu cu refugee cung ah an policy hung nem deuh nak te an vun langhter ve mi asi. Hi kong hi CRC Website ah update kan vun tuah lengmang te lai..\nBiadang ah; nihin in Malaysia Police rank system an thlen dih i police lahkhah zong let tampi an kai ter. Hlan lio ahcun tanghra awng khi bokhat in an lut nain atucu senthum ( sergeant ) lawng in an thok khawh cang i degree ngei lawng nih bokhat in ani thok kho lai ti asi.\nCa thlahtu : Heito ... A caan... 5:07 AM\nLabels: Ralzam Kong\nKum 2010 (Fiscal yr: Sept 30 -Oct 1) ah refugee 80,000 US ah luh ter ding tiah President Obama nih min a thutmi chungah Near East/South Asia in 35,000 an i tel; Chinmi zong tampi kan i tel ttheu lai hi ahhin. Kawlram mi hi a tambik, Iraq pawl, chang tu kan si. Refugee kan si caah US cozah nih bawmhnak phaisa a let in an kai termi hi theih tlak asi rua tiah ka ruah.\nRefugee pakhat US aphak le cangka in $900 a caah a um, Reception & Place program (R&P) asi (phak ka i zoh khenhnak). $450 kha a phak ka hman ding asi i a taangmi $450 kha refugee zung nih zunglei herhbaumi--a biana ah, lahkhah tbt--ah hman asi. Asinain, January 1, 2010 thawk khan, $900 in $1800 ah Obama Adminnistration nih an kai ter, a let bak i an kaih. Hi $1800 chung hin $900 hi refugee ca bak ah hman ding asi (Kuttlaihnak phaisa a tam deuh cang lai tinak asi ko hih!). $700 hi zung pawl rianttuannak herhbau ah hman ding asi. A taangmi $200 hi a herh ning in refugee caah hman asi lai.\nHi bawmhnak karh termi nih a chuahpi laimi cu refugee pawl phaisa tam deuh an ngah lengah, refugee zung zong tam deuh an ngah ve cang lai. Cu tikah mi tam deuh an hlan (hire) khawh cang lai. Cu nih a hoi chuahpi laimi cu Case Manager pakhat nih refugee tlawmdeuh ttuanvo lak asi lai tikah refugee pawl nih bawmhnak ttha deuh le tam deuh an ngah lai.\nKa palh lo ahcun kum 6 or 7 lio ah khan, R&P phaisa hi an rak kai ter. An kai ter tawn zong ahhin a tlawm tete in an kai ter tawn. Nikum ah khan $50 an kai ter. Tukum cu a let--$900 in $1800 ah--an kai ter tikah US cozah lawmh awk taktak an si; kan caah a ttha tuk hringhran.\nCa thlahtu : Heito ... A caan... 5:38 PM\nA voi-52nak Annual Grammy Award lalsawng peknak cu LA khuapi ah Zarhpi ni zan suimilam 8:00 pm ah an tuah lai. Kawlram in hlasak thiam minthang, Sung Tin Par, Kabyar Bwe Moo, Mee Mee Khae and Htoo El Lynn le Wesley an i tel ve lai .\nMah Gramamy Award laksawng peknak ah kawlram in hlasakthiam minthang hna a voi khatnak an i telnak a si lai. Mah lakah kanmah Laimi chung in Sung Tin Par a tel khawh ve cu, lawmh lo awk a tha lomi a si.\nMah laksawng peknak puai zoh a duhmi poah nih zan suimilam 8:00Pm ah TV in zoh khawh cio a sik lai. Sung Tin par zong Live in hmuh khawh a si men lai.\nCa thlahtu : Heito ... A caan... 5:26 PM\nLabels: Laksawng Peknak\nKAwl ram cu hi ti in ca min puai kan phi lai\n10.3 .2010 nithumni Myanmar\n11 3 2010 nilini English\n12.3.2010 ningani Mathematic\n13.3.2010 zarhteni chemestry\n15.3.2010 nikhatniu Physics\n16.3.2010 nihnihni Bio/ History\n17.3.2010 nithumni Geo\n18.3.2010 nilini Econimic\n19.3.2010 ningani expactmyanmar\nHi kaan time table a si i hi tik ah thla rak kan cam piak ve uh ti in lai hlum mi nih kan in sawm hna\nCa thlahtu : Heito ... A caan... 11:41 PM\nHakha Mino Bu hi a min lawng na rak theih sual lai ti ka phang. Amah le a tawkte in rel fakpi in a tuan ko ti kan theihpiak hram uh tiah ahmasa bik ah nawl kaan duh hna.\nAtanglei ahhin kan riantuannak thawng tlawmpal kan vun langhter . . .\nKum khat voi khat - Rungtlang hramah- Thingkung cinnak kan ngei\n_ Kum khat voi khat - Seminar (Cawnpiaknak) - Kan tuah\n_ Kum khat voi khat - Ngafa (Tiva ah) - Kan thlah\n_ Thla khat voi khat - HYF Cazual - Kan chuah\n_ A herhning in chiat ni that ni ah le khoimaw poipang ton caan ah rian kan tuan\nVan Tin Lian\nCa thlahtu : Heito ... A caan... 10:25 PM\n"Minung 100,000" nak tam an thi kho men, Haiti lihninh ah tiah UN nih an ruah, a thimi zat fiang in theih asi lo caah. Haiti hi minung 10 million an umnak ram asi i sifak taktak vemi ram ansi. An khualipi, Port-au-Prince, ah li fak taktak (7.0) aa hnin ti cu nan theih cio cang ttheu lai. "Atu kan herh bikmi cu ruak vui hi asi" tiah an cozah nih an ti. Ruak cu lam cungah a phah in an i phah ko. Von zoh ve te: http://www.ft. com/cms/s/ 0/c1abe49a- 0032-11df- 8626-00144feabdc 0.html\nUN nih phaisa le minung tampi in an bawmh hna lai. US cozah nih 100 million a hlut lai i minung tampi a thlah fawn. Ram dang zong nih phaisa he minung he an hlut cio. US lei company pawl zong nih million in an thawh cio. Minthang pawl zong an ttang--a biana ah, Madona nih $250,000 a hlut. A ngei deuh nih a thong in an hlut. A ngei lo deuh zong nih a za le a sawm in an hlut cio. Ngakchia hmanh nih an ti khawh tawk in an ttang. Kan nih zong miphun pakhat kan si ve bantuk in nan ti khawh tawk cio ttan dingah kan sawm ve hna.\n"Kan mah ram hmanh ah mangttam tlun lio ah hi bantuk hna hi cu" ti zong a fawi ngai. Fak deuh ruah ahcun vawlei cungah miphun pakhat aa ti ve mi nih, atu bantuk in miphun pakhat/ram pakhat nih harnak faak taktak an ton tikah hin, kan sining a langh caan asi ve. 1985 ah Mexico City ah lii fak taktak aa rak hnin ve i minung 10,000 an rak thi ve. Cu lio caanah mangttam in a rak thi cuahmah mi hna Ethiopia nih an mah co ding UN bawmhnak kha Mexico lei ah an rak kal ter ko. Kam miphun ning cun kan si kho lai lo nain, pumpak tal in ttan laa cio u sih.\nIT chan asi ban tuk in US lei ummi nih cun "90999" ahhin "Haiti" tiah tial law text kua. Cucu $10 man asi. (Na phone bill ah $10 an in charge te lai). Red Cross nih Haiti caah tuahmi ah a kal lai. Kei zong ka text ve cang. Cun, $5 hlu ning na ti ahcun "501501" ahhin "Yele" hi kua law Wyclef Jean's Yele Haiti Foundation ah a kal lai. Na kuat dih in confirm nak ah "yes" tiah kuat tthan ding asi lai. Hihi credit card hman hau lo in fawi tein kuatnak ah a ttha tukmi asi, a fawi tuk fawn.\nSilole, www.redcross. org ah kal law "Donate now" timi hmet law na duhzat in Haiti ca thengtheng ah na hlut khawh tthiam. Hihi cu vawlei cung hmunkip ummi ca zongah a ttha. An mah official website asi caah credit card kong phan ding a um lo. Atu tiang text le hi bantuk in an hlutmi hi $8 million asi cang. Aa chap dingmi phaisa lak ahhin kan Chin miphun phaisa fang khat hnih tal aa tel ve lai lo maw?\nCa thlahtu : Heito ... A caan... 9:16 PM\nA luancia zarhkhat chung kan TV cung ah siseh, Vawleicung News Paper vialte nih a phawcuang ah nizan nai Haiti ah 7.0 magnitude a thawng mi lii aa hninhnak kong an chim, an tial. Zoh ah ngeih a chia, lung a fak. Kan mah va i sii ter ve hnik ah celhawk a tha lo. UN an si ah, cozah kip an si ah, pumpak in siseh, Humanitarian agencies hna an si ah, an zuan hnawh colh han tik ah mi tampi nunnak an khamh. Hlasak minthang hna, baisikip minthang hna le catial thiam hna zong nih bawmhnak kholhnak a phun phun an tuah. Hla an phuah, biazai an phan. Cu ngai cu!\nCulak ah cun eiawk ngei lo in, rawl an khawnnak inn hna zong an boh i, rawl an lak mi pawl hmuhtik ko ah tuk a sum. Ni 3 a rauh hnu ah lii hnin thazang magnitude 6.1 nih a den than. Tuanbia phuntling an chuak cuahmah. Culak ah ngaktah cawmnak sizung ah hngakchia 15 tluk an tlau ee an ti. A rak firtu an um ca ah a si. Cun, ramdang Canada, US, Europe in ngaktah cawm le an fate ah canter ding in tuahcuahmah mi a cheu cu a rannak in an lak hna. Nizan ah hngakchia 2 cu ni 5 hnu ah an char than hna. An khualipi Port-au Prince cu ruak a thumi in a khat. Miruak a tom tom in vuinak an cawh i cu ti cun ruakchar khawh mi poh cu an vui hna. Zoh ah lung a fak ko.\nCulak ah cun US cozah nih Haiti cu a uk cang ko lo hle ii! a ti na. Ralkap tampi nih an va bawmhhna tik ah ram ramkhat i ramdang ralkap tamtuk an luh cang cun a thin a rak phang tawk an um ve! Caribean ramkulh hna hi, vawleicung ramkip in vacation kalnak ram an si. Haiti cozah zong cu ralkap uknak an si ve tik ah, mipi nih an uar lo ngai mi hna an si. Cu chinchap ah a tu hi an cozah zong cu a tho kho lo. Mual an pho cikcek. Canada i a tu kan Governor General hi Haiti ram chuak a si. Canada cozah zong an tan a tha ngai ngai ve.\nKan nih Chin mi hna zong nih Krihfaa buu cio in rak bawmh le rak pek mi kan theih len! Pumpak zong in mi tam nawn nih an bawmh ve hna. Cu cu aa dawh tuk mi thil a si. Hurricane Katrina lio zong ah Chin Krihfa buu tampi an rak cawl ve fawn. Aa thawh rih lo nan um zong ah hi Haiti bawmhnak ah hin kan umnak cio in kan Krihfa buu in siseh, pumpak in siseh, bawmh rak i zuam cio hna uh sih. Kan mah lawng nih mi bawmhnak kan hal lengmang hna i, kan mah zong bawmchan khotu dirhmun ah kan dir ve ko cang u le nau hna!\nNgeihchiat, rawltam, tihal a ingtuar mi hna cung ah Pathian kutzanem cu vun lang than ko seh! Thlennak zong nih cun hi thil a cang mi nih a phak theu hna lai dah!\nVictor Biak Lian (Par Tha pa)\nCa thlahtu : Heito ... A caan... 1:59 AM\nLabels: Tuahser Awk\nAtang hi dawtnak rianttuannak in Laimi phun a kan cawisangtu Bawipa salnu Levi Sap Nei Thang (Sapte), Falam asi; Aa hrukmi hi 2008 kum i Hakha Sizung ah thilri a hlut lio ah Zion Baptist Church nih laksawng an pekmi asi. Nai Kawlram Independence Day, January 4 ah khan ralkap cozah, sahrang lungput a ngeimi hmanh nih an lung a suktuk hna caah asi lai, kawlram chungah a um bal lomi Cawimawinak Laksawng an pek. A laksawng min cu "Myanmah Luatlatzi Kungyee Maw-kuun-win" ti asi. Kawlram tuanbia ah hi Laiminu tluk in sifak santlai lo le michambau a bawmchan khomi a hohmanh an um rih lo ti asi. Bawipa ram a kauhter pinah Laimi a kan cawisan tuk hringhran. Bawipa nih Laimi a kan hmanning hi ruah tikah khuaruahhar taktak asi ko. Tleicia kan pa Steven pa nih "Laimi caah van le vawlei aa hnam cang" a rak timi bia ko ka lungah a chuak. Laimi kan caah asi kho lomi thil a um lo ti awk tluk asi cang. A rianttuannak konglam cu www.ilovemyanmar. org ah tlamtling tein zoh khawh asi. Hi kan farnu hi phaisa ngei pi zong asi hlei lo; Bawipa thilti khawhnak bochan in bawmh a herhmi hna bawmh awk ah aa thawh phot vemi tu asi. Nargis thlichia nih kawlram a den lio ah nausem kumkhat hmanh a tling rih lomi he bawmh a herhmi hna bawmh awk ah an kal. Khual lamhla a tlawn karlak ah a dawtbik mi a naute Emmanuel nih Rangoon Hngakchia Sizung ah ruahphak loin a thih taak. A naute cu a thih ahhin thla 11 lawng asi rih. A caah zeitluk in dah zuun tuar a har lai ti cu chim hau lo asi. Sihmanhsehlaw, Bawipa sal ttha asi bantuk in a tuarnak cu michambau mi hna caah thluachuahnak tu ah a canter. Cucaah, a naute min chuankhan in Emmanuel Foundation timi rianttuannak bu pakhat a dirh i rian a ttuan. Amah umnak taktak cu California ah asi nain a herhning in Singapore le Malaysia hrawng zongah a um pah tawn in an chim.\nA naute a thih khawh cun a thihnak hmunhma a zoh tikah zeitluk in dah thil tlam a tlin lo kha a hmuh i, Rangoon Hngakchia Sizungpi cu tharchuah dingin cozah sinah nawl a hal hna. Nawl an pek caah Sizung building cu dollar 200,000 (sing-hnih) dih in a remh. An thilri hmanmi vialte zong a thar in a thlen piak dih hna. Aircon system tiangin a thlen dih. Thilri hmanning zong cawnpiaktu a hlan hna i a cawnter hna. Thawnghlat tu hna nih bia an halnak ah a chimmi cu, "Kawlram hngakchia hna hi keimah ka fanute Emmanuel bantuk hin ka dawt dih hna ee" ati. A rianttuannak hmunhma nganbik cu Nargis thlichia nih a dennak Irrawady nelrawn ah asi. Inn ngei lomi caah inn a thong reng lo a sak piak cang hna. Sianginn zong a sak piak hna . Krihfa Biakinn a rawkmi zong a remh piak hna. Cun, a thar a sak piakmi hna zong an um. A tang i sianginn hi tlakrawk in a sak piak cuahmah lio hna asi.\nCulawng asi rih lo, Laitlang lei zongah tampi a ttuan. Hakha sizung, Falam sizung le Tiddim sizungah mizaw zohnak seh le an herhmi thilri dangdang tampi a hlut. Cun, Kanpalet le Mindat area ah faak ngaiin a ttuan fawn. Tikhor a cawh piak hna, Hydro electric a bunh piak hna. Motor lam zong meng 200 hrawng a cawh piak hna. Cun, pumpak in kaa lawmhtuk mi pakhat cu, Falam le Kalaymyo karlak lamtluan kiangkap ah Cherry (phaizawng) kung 25,000 (sanghnih le thongnga) reng lo a phun ti asi.\nKhuaruahhar asi ko. Hi vialte a rianttuannak ahhin phaisa zeizat remruam dik a dih hnga. US dollar in million tamnawn asi lai ti cu a fiang. Zumhnak in a ttuan i, a hmuh chom in a hman. A ttuan deuhdeuh, a hmuh deuhdeuh ti asi. Bu min in a hohmanh bawmtu a ngei lo. Pumpak zumtu le dawtnak thinlung a ngeimi hna nih an hlutmi lawngte asi. Amah nih a chimmi pakhat cu, "michambau mi hna kan bawmh tik hna ahhin Bawipa aa lawmtuk ee" ati. Kan Laiminu pakhat cungah mahtluk in rianttuan khawhnak thluachuah a tlun cu nan lawmhpi cio ttheo lai tiah siaherhnak he ka hun ttialmi asi.\nLunglawmnak tampi he,\nCa thlahtu : Heito ... A caan... 11:52 PM\nHakha-HmanDaw lam Kong he petleih in Pawngkam thil umtuning a chuak te ding (EIA environmental Impact Assessment)\nKhauram thancho nak kan ti tik ah nawl ngei tu cozah uknak policy hi a biapi bik mi asi. Zalon nak um lo nak ah zeithil hmenh a thangcho kho lo. Ca ka rak tial mi nih constructive lo in destructive lei a si sual le sorry asi. A ho cung hmanh ah lungsi lo nak le soisel nak um lo in keimah ka hmuh ning in Hakha –Hmandaw lam project in a cang ding pawngkam thil umtuning ka langhtar mi asi.\nChinmi thancho nak ding hi a ho poah kan duh mi asi. Asinan caan le tikcu hi abiapi ngai. SE Asia ram chung kan zoktik ah khuakip fawitein tlawn khawh asi. Motor lam le electric hna hi abiapi bik in ram uk tu cozah cio nih serpiak asi . Kawlram balte ah cun mah thazang bak (Kuk aar Ku ku) in lam chunh cio le Mini-electric mei hna ser cio asi.\nHakha-Hmandaw lam zong cu ramchung ramleng unau rual thazang in chunh asi, tamlak aa lim cang ko lai. 2007 Thaliand i environmental and human rights kong ka rak cawn lio ah, kan sianginn nih Manipura Dam Multi Purpose project kong research tuah ding in Kawlram ah a rak kan tlah. Kalaymyo in meng 36 aa hlaat nak Sedaw( Angteng) khua le a pawng khua 25 ah ka research tuah cu kaa thok. Hilio caan ah hin Hakha-Hmandaw lam chunh ding zong an rak awt cang. Manipura Dam project a um nak pawng ah hi Hakha-Hmandaw lam project zong a um. Pawngkam tlisining (Environmental) in chim ah cun an i pehtlei ti khawh asi.\nRangoon ah Hakha-Hmandaw lam committi upa pakhat asi ve mi U ThatMang he kan i tong lam an chunh nak kong hepehtleih in bia kan i ruah. Pafa bantuk in aa dawmi kansi caah faingtein ka lungchung um mi ka rak ruah. Mahlio i bia ka rak ruah mi cu keicu lungpiang tein ka chimh ko lai, hi lam nan chunh mihi cu a caan a phan deu rih rua lo ka ti. Lamchunh aa timmi committi hna hi Chinmi chung hmenh ah cozah rian sangsang a tuan mi nan si ko lai, acozah pension retired deu lawng te nansi lengah tulio kan ramsining kong zong fiang tein a thei mi lawng te nan si cuhlei ah a hodah lamchunh kong a cawngmi Engineer nan um ka rakti. Thiltha an um len ve. Hakha-Hmandaw lam kan chunh khawh ah cun Kalaymyo ah tuantein kan phan kho lai Kalay fancang men fawi tein ka ei khawh lai cun hi lam thluankam a um mi khuakip cio fawitein an tlungkal kho lai ti cu athah nak (advantages) asi ko. Ruah awk a um mi cu Ralkap uk nak tangah kan um rih caah Hakha-Hmandaw lam tlaun chung i vawlei thok in a rak ummi kan thingkung hna thingkeppar hna le abik in kan tlorkung hna kanmah Chinmi nih athat nak kan hmuh hlan in Kawlrual hna an kut ah a vaivuanlai tin ka rak tibal. Mandalay- Kankaw-Kalay tlanglawng lam an tuah mi hi Chinram chung Hakha -Kankaw-Daidin pengkulh chung tlorkung le thinghak vialte phorh nak cah hmuitin asi. Hakha-Mandalay a tlawng mi unau motor in siseh tlanglawng in siseh chunchun zanzan kan thing hna an kan firpiak khi na hmuh ko lai. 1948 lio ah vawlei cung thing 82% tluk hi Kawlram in export a rak tuah. 2008-09 kum ah US$ 87 million le 2007-08 Kyat 35.3 Billion hi thing in amiak a hmum mi asi. 2009 Vawlei cunghmanh ah a pa 5 nak, thing export a tuah mi ram asi ralkap kutchung hmanh ah muh. Kawlram chung 52% te law tuhmawng an taang. Hi thing hna hi Chin ram chung le Pegu yoma le Sagaing ram Tthamanti tuhmawng in an lakmi hna an si. KaChin le Shan kan unaa hna an ramchung thingcang hna ralkap nih an thiam piak dih ngawt hna.\nKan fale ramchung ramleng um mi ninikhat ah an i za vete lai ramkip fimthiam nak he kan (raw material) kungcian hna hi (reproduce) kungchaw ah an chuah khawh vete lai a tu nan project hi a caan a si deu rih lo tin ka rak tibal hna. Chin generation hna ro caah kan ramchung um mi thingkung satil thingkeppar hna hi cu kan zuah ve cang awk an si.\n2009 chung Rangoon katlun ah Thintheng bu upa hna he biaruah nak kan ngei hna Saya Nelson SiangAwr nih Laitlang ah ka vatlung ta Hakha-Hmandaw lam an cunh nak ka va zok piak hna ati ka khauruah a har mi cu pastor nih lam na va zok cu zeidah na tuah khawh ka ti Rangoon ah Engineer lei in kawlram chung thaimsang nak min angei mi Chinmi chung in retired a si mi an umpah rih ko mahhna sawm lo in pastor te hnatu lamchunh nak sawm te hna hi hawidang ram hna an rian tuan ning cang he cun a va i dang dah. Lam committi nih nan rian tuan nak report nan rak tuah mi ka rel ve cio tik ah Kawlpa rumor nan vafuh hna (Dahkhasah heiti Payaka hei ti) Bohmo ee Bohmuchuk ee nan ti Chinmi kan thii an kan dawptu hnasin ah vafuh le nawl phair asi.\nSalai Tial Bawi Ling\nCa thlahtu : Heito ... A caan... 10:57 PM\nMatupi khua pawng ah vailamtung an bunhmi KRU nih a phuar i pura a ser. Halkha Rungtláng ah vailamtung an phunmi KRU nih a phuar i pura a ser. Falam peng Lumbang khua pawng ah vailamtung an phun i KRU nih a phuar i pura a ser. Mahhi mi zapi hmuh dihmi le hngalh dihmi an si. Halkha le Lumbang i cu keimah mit hrimhrim in ka hmuh ve hna. Mahcu ilove myanmar nih ”KRU nih vailamtung pakhat hmenh an phuar lo” tiah a timi hi LIH rumro a si.\nPathiam ka zum a' timi Rev. Dr. Sapte cu Satan/KRU ca ah sihni a țuanpiaktu a si. A chimmi LIH hi Taboo a si hi hngal uh. Zisuh nih Apa Biakinn pi chung i’ tangka thleng le chawlet,chawzuar pawl kha “Nan paw cawmnak a si, a țha ko, tuah ko uh” tiah a ti hna lo khah. Pakhat pa i’ ahun țial tungmi tuanbia zong hi pumpák lungput he lawng a’ pehtlai, Pathian taboo he a’ pehtlai lo. Satan ca ah sihni țuan piak in thilțha tuah cu amah pumpák min langhnak lawng ah a si lai, Pathian nih thluachuah a pe lai tiah ka ruat lo.\nVan Hmung, Sweden\nCa thlahtu : Heito ... A caan... 10:32 PM\nHakha khua cu Pathian nih akan zangfah I kan minung san kan tlai lo nain Laitlang ah khua lipi kan si caah kan khua dawhnak le htancho nak caah Laimi vialte nih tuanvo kan ngei ti cu chim hau lo a si ko. Nawi tidil hi kan pupa nih saduh an rak thah lengmang mi asi I atu kan saduh thah cu step pakhat atling cang ti awk a si.\n30-31.12.2009 ni hna ah Pu Ni Kung nih Yangon lei in expert pawl a rak tlun pi hna I preliminary survey an tuah. Ahmun an vun hmuh ahcun aadawh ningle afawi lai ning, athat lai ning pawl kha anlung a hmui ngai ko. Ni hnih chung an tah an zoh map he an zoh chih I dil nak hmun ding ah tung zong an phun tak. Atha tuk lai, “ Phaisa tu kawl ko cang u “an ti. Lai mi cheu khat nih bia siphai in ti a dil kho lai lo ti mi pawl le adang dang ceih mai nak zong kan lung a fiang dih cang ko. Thlacam in kan chan chung ah si khawh lo hman ah ka tefa chan ah cun Nawi tidil le Hakha khua scenery cu vawlei cung ah zah pi lo ding recreation center le tourist attraction hmun hma ah a cang kho te ko lai tiah zumh nak kan ngei.\nExpert ara mi pawl cu;(1)Prof. Khin Mg Tint, leader asi I kawlram Dam nganngan 200 renglo design a suai tu a si. (2) Daw HtayHtay win Deputy Director, Irr. Dept, Quality Controller (3) U Zaw Win Chit Designer, Ass. Director, (4) U Kyi Htun Soil & water Lab. Technician. (5) U Than\nNaing Win, Geologist Irr. Manipur dam. Le (6) U Soe Tint Irr. Center office hna an si.\nNawi dam caah estimate le design an suai lai. Nawi le Cerhpar va le Vancum va an ni ton nak thlang deuh ahmasa bik a bit nak zon ah si lai. Asan pe 150’ tluk, akauh pe 1000’ tluk hrawng in dil asi te lai an ti. Vancung in vun cuanh ah cun Inlay le Inya lake pawl bantuk khi a si te ko lai. Khua dawh ter tu a si leng ah hmai lei kum sau pi ah ti kan har ah cun dawp khawh le hman khawh zong asi te lai. Mei tha zong a tlawm pal cu achuah khawh lai an ti. Cu caah Lai mi asi paoh nih ruahnak thazang nan rak chuah cio ding ah kan nin sawm ko hna. (Attach ka tuah mi a fiang deuh lo Asen mi hi Hakha khua a si i kehlei- atanglei zawn ah khin dam cu a si lai, Hmanthlak a hnu ah ka rak tar te hna lai)\nPu R. Hram Ceu\nCa thlahtu : Heito ... A caan... 3:36 AM\nMiphun adaw mi laitlai unau vialte,\nKan Lai nunphung ah zahpi lo ding a si mi Lentecelh nak pakhat asimi, Lai PAIH cu kanmah Lai mi lawng siloin, miphun dang le vawlei cung kakip ah chuahpi khawh ve ding in tharchuah kan ni tim. Hakha Zatlang Nunphung Bu, Hakha Paih komiti, le CACC nunphung bu hna fonh in kan Lai Paih cu biatak tein, hmailei ah zohdawh, dingfel le thanchoter ding ah timhtuah nak kan ngei I CACC nih Cauk le DVD in an kan chuah piak lai. Mah Cauk le DVD ah cun Paih konglam le Cawnnak pawl zong atel lai.\nCun kan Lai Phunpi ni le Lai kumthar ni pi ah zohdawh le dingfel te le kaptanh um lo in si khawh nak ding ah, wrestling, Judo, karate, Somo, Boxing, UFC, IFL, te hna bantuk in nikhat khat ni ah zahpi lo ding in techin fapar pawl nih an thancho ter le an remh te an zulh te dingin timh tuah nak kan ngei. Cauk ahran le DVD zong acheu cu kan dih cang I kan nin kuat cio te hna lai. Tu kum 2010 Lai Phunpi ni le Oct. Lai kumthar hna ah biatak te in remh le tuah kan timh caah, kan tial mi kan suai mi le aning cang zong ruahnak tampi pek kan herh ko. Seminor tampi le meting tampi kan tuah cang nain chan tiluang ning in thancho ter lengmang a herh ngai lai.\nCucaah, miphun dawtnak angei mi unau nan zapi cungah ruahnak le phaisa thazang in rak kan bawm cio u tiah kan nin nawl ko hna. 8.1.10 ni CACC zung meting ah ah bia chah nak kan tuah mi atanglei hna hi thawng kan thanh hna;-\n(1) Paih tlangtlatu komiti le Paih rikhiaktu team(referee) thim in tuanvo pek in zohdawh,dingfel tein tlangthlak ding, phaisa ramchung ramleng ah thawng thanh in bawmh hal ding ti a si.\n(2) Paih rikhiaktu referee 12(four in one group, one hour turn) caah uniform caah kan herh.\n(3) Paih chuak ding pawl caah uniform Arang, le ASen caah kan herh.\n(4) Paih laksawng caah; (a) Bualco laksawng, (b) Club/Team caah 1st prize,2nd prize.(c) Singkhaw (Challenge) puai caah; 1st & 2nd prize.\n(d) Paih dawh bik/ best player atam bik teitu lak sawng. Caah laksawng ahlu tu kan herh.\n(5) Club/team tiin paih zuamter ding, mah le duh mi sang, khua le team kha club tuah in sponsor tuah piak kan duh ko. Club le team a tam lei paoh kan duh. Cucaah kadang ramdang um mi Lai mi hna nih kan Lai miphun caah nan ruah nak le thazang phaisa ahlu chuah in zonruah nak rak kan ngei u tiah kan nin nawl ko hna.\n( pehtlaih nak; Pu R. Hram Ceu, 070 21559, email; r.hramceu@gmail. com)\nHakha Lai Paih komiti biachah nak le nawlpek nak in,\nR. Hram Ceu\nCa thlahtu : Heito ... A caan... 9:37 PM\n2011 CYO CONFERENCE LE LAI SEMINAR TIMHTUAHNAK THA...\nYCCF-International le Chin National Party Biaruahn...\nAkonglam; Hakha-Dauchim-Hmandaw lam Pathian thangt...\nHakha khua ah Kawlram hlasak thiam minthang pawl h...\nRev. F. Za Thang nih Hakha ah HEA rianttuan nak hm...


Update thar-“Hi mei hi dumduah nak in a lawn sual mi asi lai lo” – Chin World News Evening\nUpdate thar-“Hi mei hi dumduah nak in a lawn sual mi asi lai lo”\nThantlang CNF/A zung thlang rammei a kang. Thantlang meithat motor le mino tampi nih an zuanhnawh i an hmih than khawh.\n“Hi mei hi dumduah nak in a lawn sual mi asi lai lo. CNF/A zung area chungin ai thok mi mei asi, Ngakchia nih lalpan ah an i thlahphoih zong a si kho ko” tiah CNF/A zung kiangkap khuasa nih an chim.\n“Kan nih cu zeihmanh kan thei lo.Nan zungkam a kang tiah an kan chimh lawngin kan theih ve mi asi. Kan theih i kan hun zoh ahcun innthlang taktak ah mei a phan cang.Thantlang mino pawl an khul a rang i an hun phan dih manh, silo sehlaw kan inn a tlaih ko hnga” tiah zung Quater um mi nih The Chinland Post ah a chim. Source: Thantlang, March 11,2021, Photo – TCP Thantlang\nTlanglo ah a caam mi Kawl Ralkap le Dr. Sui Khar atu nai ah an i tong than. Nizan March 10 ah Camp Victoria ah a kal mi Ralkap cu Tlanglo ah an caam i tuIzing March 11 ah Camp Victoria ah kal than an i timh ca ah Dr. Sui Khar Thantlang lei in a rak ra i Tlanglo ah an i tong than tiah thawng kan theih.\nZing ah khan cun kan lungre a theituk nain atu Pu Sui a rat hnu cun kan lungretheihnak a dai, kan thin a phang ti lo, tiah a cunglei upa nih a chim. Ralkap hi nizaan Camp Victoria an kal an kir hnu in tlung lo in Tlanglo ah an caam i khuachung Tualleng Sianginn ah hmunhma an khuar tiah thawng kan theih. Source: The Hakha Times


Tangka 5,000 le 10,000 ca a thi lai timi bia cu Myanmar Central Bank nih Thanhnak An Tuah Taktak Cang – The Cherry Par\nTangka 5,000 le 10,000 ca a thi lai timi bia cu Myanmar Central Bank nih Thanhnak An Tuah Taktak Cang\nFebruary 3, 2021 February 3, 2021 Cherry News\nTangka 5,000 le 10,000 ca a thi lai timi bia cu Myanmar Central Bank nih bia vaivuan asi tiah a tanglei bantuk in a thanh. Tangka kongkau atluan khawhnak ding zaanghlei cawi in rian kan tuan ko tiah thawng an thanh.\nMipi nih private bank hna ah tangka an chuak dih ii cozah bank tu ah an thial mi khi ramchung tangka umkal ning a horsuan deuh. Private bank pawl bankrupt si khawh a fawi te. Nain, atu chan ah bankrupt phan awk a um lo nak cu bank poah poah nih Baho bank ah aa-mah-khan an chiah dih leng ah Baho bank nih ri a khiah piak mi leng in tangka tawlrelnak nawl an ngei lo. A-mah-khan an chiah zat in anmah le limit cio in an um. Cu leng ah ramdang lei partner bank pawl hna zong he dirkamh nak cahren an ngei cio. Thinphan tuknak nih zeipoah a chiat lei ah a kal ter theu tawn ti hi philh lo ah a ttha. Edited: CBM websites le a dangdang news sources ah fact check ka tuah ii a tanglei ca hi official asi tiah confirm tuah khawh asi lo. Nain, private bank asi ning kha cu a cunglei ka tial ning kha asi ko.\nRelchap Tulio bantuk caan hi Nationalism spirit renew/ tharchuah caan a si. MP aa cuhmi chung in, ahodah Nationalist tak an um? Tubantuk caan ah a tak le a deu an ifiang put lai. Cun, Ramleng a ummi zong nih mahle zawn cio in ttuanvo an kan ngei cio. “Ramleng auhnak luklak hi thathnemnak a um lai lo. Anmah Kawl le Kawl Buainak a si” tbk in biasi phai caan a si lo. Ram kip ah a tthangmi kan mino/ Nungak tlangval hna nih Nationalism spirit ah, a thar in thazang an ilak tthannak caah, atu lio bantuk hi a caan a si.\nCucaah, Community ah hruaitu upa or ttuanvo ngeitu nih atu bantuk caan hi, tlolh ding a si lo. Active ngai in Nationalism tharchuah caan a si. Ralkap nih mipi duhnak, democracy an tuk/attack an tuah i, anmah duhning in chak an mawnghmi hi kan zoh sawhsawh ko ahcun, hnulei kan pil chin lengmang lai. “Voice” kan ngeihmi tal cu langhter a hau tiah ka hmuh.\nCun, atu bantuk caan ah daite in nan kan umpi ko ahcun, kan “nationalism” a thi chin lengmang lai. Mizapi lei in kan tuah khawhmi cu, kan umnak ram cozah zung hmai ah chuah in, “Kawlram chung ah a ummi mipi, kan in dirpi hna” tiah Ramkip Cozah nih kan “Voice” an theih a herh lio caan te a si. Tulio hi, Covid lio cu a si nain, tonpumh a ngahnak paoh ahcun tonpumhnak ngeih cio a ttha, ka ti. Credit: Zasang Cinzah\n← Vawleicung Mirum Bik Elon Musk Nih Khua A Ruah Hnu Cu A Dih Cang Ko Hih\nKa Ngaih A Chia →


Kan doh mi kan ral zei tiang dah kan phang cang – The Cherry Par\nKan doh mi kan ral zei tiang dah kan phang cang\nSAC nih Roapmap ning in an kal kho lai lo a fiang ngai. Nain ralkap cu mipi zawnruahnak le zangfahnak a ngei mi an si lo. SAC nih Media press voithum an tuah cang ii mipi kan inh tuarmi pakhat hmanh an chim lo. Ralkap nih thiam an co dih.\nRalkap cu Upadi zei a rel lo mi hriamnam nih zeipoah a tuah khawh dih an ti. Mee an fir an ti mi kongah % an nih ruah ning bantuk a si ti lo. NLD cu mipi nih thim mi teinak a hmun. Vawlei cung ram nih Cozah a si an ti peng rih. Ralkap nih an tuah ding lam a um ti lo caah NLD lutlai le riantuan tii zikhnawh- eihmuar in tazacuai ding an kawl cang hna. An mah ralkap cu eihmuar in tazacuai khawh an si lo pinah kum 70 an kan uk ii Sui le Ngun an fir mi le an eihmuar vial te check kho an si lo. LDC ram ah kan nih chuah.\nMipi nih ralkap uknak kan duh ti lo,2008 phunghram hrawh kan duh, Federal ramkulh kan duh ti in kan aupi. NLD cozah kan duh lo kan ti lo. Ralkap nih NLD cozah an si sual lai phang tuk ii kum 30 mipi nih kan tuar. NLD cozah ruangah ram a buai an ti peng. Ralkap nih an duh lo mi Party le mifim thiam kawlram chung um ngam lo cihmit an duh peng hna. Kawlram tuan bia thei dih a si.\nEU chungtel a si mi ram 27 nih Tuluk cozah lutlai section an tuah tikah kawlram thlengnak caah lam pakhat a si ve. Tuluk cozah nih Asean ramthum le India ram ralkap anaa thlah ding caah a bia pi tuk. US hluttaw nih Ralkap hren ding an hna a tlak cang ii India cozah he kawlram buainak zeitluk tiang dah rian an tuan tii khawh te lai. Democracy kham an fiang cang mi ram nih Presure pek awk an pek dih cang. Teinak lam pakhat a si ve.\nPhaisa hram namnak catla cu Germany in an cawk ii a tu cu an cawk khawh ti lo. Fical Year Budget an tuah ning in 100%chungah 80% Company Tax,Zinan le Natural Resoure a si tikah Tuluk sinah an hmun peng lai caah phaisa lei harnak an tam tuk lai lo ii ruah a si. Tuluk sin in an hmun mi phaisa phihkhan nak an tuah khawh si cun cozah pi a derh khawh lai lo.\nRalkap anaa an thlah tuan dingah thil pahnih lawng a um.MAH thah ding ah cun a thli te in a um kalnak zoh in US nih Drone an kah ti lo cun Ram dang nih antuk hna lai cu caan saupi a rua rih lai. Ralkap cu an aanaa cuh le an rumnak don kham tu a si mi poah thah le tlai ii thong hren cu rian tuan khawh ah an nih ruah cang.\nCu caah Ralkap nih Mipi he ton biaruah le thithruai nak poah Boycott tuah khawh a bia pi tuk. Ralkap Ni hna hriamtlai cheu nih an kai mi zong Boycott tuah than hna seh teinak lam a si. Ralkap cungah buianak a um lo si cun anaa thlah hi thil fawi a si ti lo. Ralkap bawi he apehtlai lem lo mi mirum hna section an tuah tik hna an kar lakah buainak chuah seh tiin lam kawl a tha.\nTlangcung hriamtlai nih an mah le hmunhma cio in an kah hna si cun Ralkap kar ah buainak a chuah khawh ve mi a si.Mipi nih mah le thiam ning le tikhawhnak lam kawl cio Lamkip ah poster ralkap thil tuah mi duh lonak langhter peng ah cun teinak ka phang ko lai. Credit: Robert Ling\n← Ma Thet Thet Yatana Thein Caah Bawmh Halnak A Vun Tuah, Lungretheih Ngaiin An Um?\nRalkap le Palek nih rubber bullets in Bawi Mang a baan ah hliamh →


Min Aung Hliang nih kawlram mipi thawngpang tha ngai a kan thanh ve cang – Lai Lungrawn Post\nMin Aung Hliang nih kawlram mipi thawngpang tha ngai a kan thanh ve cang\nAugust 31, 2021 August 31, 2021 admin Myanmar News\nThilman a kai nain zapi ei dinmi hna cu ramchung ah chuahkhawh a si caah eidin cu kan har lai lo ralhrang bawi nih a chim.Ramchung Covid zawtnak a karh caah rikhiah nak tuah mi ruangah hmanmi chuahnak(ကုန္ထုတ္လုပ္မွု) man zong a kai tuk nain, harnak tong tiang in cu a har lai lo tiah nawlngeihnak latu ralhrang bawi Min Aung Hlaing nih a chim.\nYangon ramthen chungah motor he hmunkip in thil zuar mi hna cu, mipi hna le cozah riantuan mi hna caah thathnemnak a pek i lung a tling,mipi hna hman ding hnipuan le eidin tlamtlinnak ding caah tuanpiak mi a si ti in le, atu nak in fak deuh rian i zuam ding ah ralhrang phu hna bawi Min Aung Hlaing nih motor in thil zuar mi hna caah forhfialnak bia a chim.\nNawlngeihnak lak ruang ah rampi sipuazi cu zatuak 18 tluk a tla tiah global bank nih cathanh an chuah,WFP zong nih a ra lai mi thla tlawmpal ah kawlram mipi 3.4 million hrawngnih harsatnak nan tong kho tiah cathanh an chuah.\nRamchung ah Covid-19 third wave zawtnak chawnhning a karhtuk hnu in, eidin hna cu an man an kai, rianngei lo mi an tam chin caah eidin caah harsatnak a tong mi mipi hna caah thilman thumh piak in zuarpiak an si tiah campign hruaitu pakhat nih a chim.Motor in hmunkip thilzuarnak cu mipi hna tuahmi le mibawm chantu phu hna hruainak in tuahmi a si, ralhrang phu hna hruainak in cubantuk thilman thumh in zuarnak cu kan hmu lo tiah thilzuarnak campaign in a tel mi hna nih an chim the chin post.\nThawngdang US ramhun Biden nih Sept 11, 2021 ah US ralkap vialte Afghan in ka chuahpi te hna lai tiah a ruahmi cu Taliban ralhrang tapung nih August 15 ah Afghanistan an khualipi Kabul tiang an laak khawh caah Taliban pawl nih August ni 31 hlan ah nan chuak dih lai tiah warining an pek colh hna. President Biden nih Taliban ralhrang pawl cu a al ngam hna lo caah August 31 dih hlan ah US ralkap, US citizen le US green card a tlaihmi vialte cu ui le ar pongh in an pongh hna.\nPresident Biden nih US hawikom tha bik a simi NATO ram pawl zong ceihmaihnak tuah hmasa loin US citizen vialte cu hnawhsare in a laak hna caah US bawmtu NATO ram vialte an thin a phawh hna. Eangland vuancichuk Boris Johnson ruahnak pekmi vanlawng in bom thlak ding zong a a duh lo. England MP cheukhat nih cun Biden nih US President a tuan chung ahcun caan zeimawzet riantuantinak ngol chung ding tiang in a duhmi an um phah.\nPentagon ralbawi, Gen.Frank McKenzie nih Kabul zantim a phak lai minutes pathum a duh ah US ralkap le US citizen cheukhat cu a hnu bik an chuahpi hna. Asinain a tlawm bik minung 100 cu an tang rih lai ti si.\nRalhrang Taliban tapung hna nih Afghnistan ram ah cozah tlaih khawh lo ding le hmuhma laak khawh lo ding in kum 20 chung an humhaak mi cu ni 12 chungah Taliban nih meithal puah huaha loin an khualipi Kabul tiang an laak. Ramhun Biden nih ni 90 an rau lai tiah a ruahmi cu ni 12 chungah an laak dih. Mah ruangah US mipi nih kan sunghmi hi 2 trillion hrawng a si. Ngunkuai kan pekmi a tel caah kan sung cio.\nTaliban tapung nih US le NATO ralkap sin in an laakmi hriamnam cu a man in tuak tik ah US$85 billions man a si lai tiah an tuak. Mah chungah a paam bik i an ruahmi cu ramdang nih an ngeih khawh rihlomi Technology thilri tampi aa tel. Mah thilri vialte cu Al-Qaeda ralrang le ISIS kut ah a phan lai i US le Israel tuknak an hman sual lai ti hi atu ah an phan bikmi a si.\nUS nih $ 2 trllion Billion 2000 renglo an hmanmi le US ralkap minung 2372 hna nih an nunnak an pekmi vialte cu President Biden santlaih lo ruangah these cung ti thletmi bantuk a cang dih.\nSalai LaiRam Thang President Biden nih US Bawmtu NATO Ram Vialte An Thin A PhawhHna\nSAC ralhrang nih KNU sin ah an thilri an halh than cang hna


A Fiang Bak Hih: Holh Theihlo Hi A Um Bak, Nain Mi Zapi Caah Hman Loin Mah Pumpak Bawmtu Dingah Hman A Si – Chin World News Evening\nDawt mi Chin unau hna holhtheih lo hi miraang nih new tongues, other tongues, different tongues, unknow tongues, tiah a phun phun in a hman. LAI aa ti mi unau hna LAI holh in cun holhtheihlo, le holh dang ti in phun 2 in hman a si ve. Aho hmanh nih an fiang lo, tiah Baibal nih a ti caah MINUNG NIH FIAN LO MI HOLH tinaak a si ko.\nThlarau thilpeek laksawng a si mi hi aho minung pakhat tak tak hmanh nih fian lo mi holh a si, i a um mi bak a si ko. A holhtu pa lila hmanh nih a fian lo mi holh a si, tiah ti khawh a si. zeiruangah? A chim mi cu hngalh lo mi thil a si. Thlarau in cam ahcun thinlung nih a cam lo, tiah Paul nih a ti. Amah a camtu amah le amah bomhnaak caah hman mi thlarau nih a camter mi, zu ( zajiu ) tha nih minung a mongh bantukin thlarau nih a camter mi a si. Holhtheih lo/fian lomi holh hi mizapi thazaang peeknaak caah hman mi le hman ding a si lo zia fiang tak tak in Paul nih a chim.\nBaibal thiamsang hna nih pulpit cungin siseh, cabia in siseh an vun chim le ttial cio tikah hin a ttha ngai ngai ko, nain aho pakhat tak tak nan chim mi hmanh nih ka lung a hmui in a thawtter kho lo. Zeiruangah? Thuh mi le nawh mi le mahlei kam deuh ah merh le kuaih an hmang pah hna ruangah. Cun 100 ah 100 an chim thlu lo, nan lak mi a um, nan duhnak zawnte lawng chim le ttial nan hmang hna. Pakhat nu nih a ttial mi ah holhtheih lo ngeih lo le tinco lo ahcun Thlarau Thiang ngei lo ah a phi a chuah diam. (A dik bak lo mi a si.)\nThlarau ngeih hnu lawngah thlarau thilpaak laksawng hi ngeihco phung a si ko, nain Thlarau lawng ngei i thilpeek co loin um khawh a si. Thlarau Thiang hi zumtu Khrifa i hmelchunh kan identity a si, hmanhseh holhtheih lo hi cu kan identity a rak si lo. Vei pa nih a chim mi kha a khen bik, tiah ka ruah, nain holhtheih lo hi a um bak lo in a chim. Cun a dong cang, tiah a chim fawn. Cun online saya pa nih a chim mi hi a khen pah ko, nain a khengthlu dih deuh rua lo, tiah ka ruah.\n1corin 14 hi caang khat te te in study tuah i a caang dihlak study ttha tak tak in tuah dih tikah a PHI a chuak kho mi a si ko. Ka cabia a sau tuk sual lai, Paul nih cun holhtheih lo hi THA A PEE lo. Cun mizapi caah hman ding a si lo zia le amah pumpaak caah bawmtu thil ttha a si zia a chim. Comment peetu le ttialtu pawl hi kan mawh pah lo, zeiruangah kan ti ahcun baibal i hunh lo le baibal rel setsai loin comment a ttialtu kan tam ti hi a lang kho ko.\nNote: Nanmah tuukhal baibal thiamsang pawl hmanh nih pakhat le pakhat nan sermon hrilhfiah mi hmanh aa lawh lo chinchap ahcun ttia lo zaraan cu kan lo ko cang cu ta. LAI people kan cem, ti khi kan si cang ko. Nain kan rak cem tak tak ngai ve lem lo dahkhawi. Dawt mi Chin Khrifa unau hna kanmah te bakin baibal rel, i mahte bakin hrilhfiah i tim cang hna u sihlaw, cun thiamsang kan pale nih Pathian bia an chimphuan mi hi hrelh lo tein ngaih cikcek dingin i awt cang hna u sih, tiah kan sawm ko hna. Lunglawmhnaak nganpi he.\nCredit: Thawng Ceu Bik Khenglawt\nUS Nih Iran Drone Tlalak In An Kahpiak, Ramhnih Kar Buainak A Sang Chinchin


CNF/A Hi Chin Miphun Kan Suttung An Si! – Hakha Cherry\nKan Chin ram Caah an chunmang tlinghram cang seh! Chin Miphun hna kan dihlak dodaltu si ti loin dirkamhtu si hna u sih! Chin ram cu kan ram! CNF/A Cu Chin Miphun kan suttung/ Kan hauhruangpi an si.Credit-Tincung Lian


Na Pasal Kha Midang Pa He Tahchunh Bak Lo Ding. Na Pasal Le Midang Pa Na Tahchunh – Chintanbo\nNa Pasal Kha Midang Pa He Tahchunh Bak Lo Ding. Na Pasal Le Midang Pa Na Tahchunh\nApril 11, 2022 admin THEIHTLEI 0\nNa Pasal kha asi khawh chungin hro lo i zuam. Mihmai ah na pasal kha va hro bak lai ci, cu ti na tuahnak nih na pasal na tihzah lo le na upat lo a langhter. Na Pasal a santlaihlo nak kha na hawikomh sinah chim bak lo ding, na pasal a santlaihlo nak kha nangmah le na pasal lawng nih nan theih ah a tha.\nNa Pasal kha midang hmai ah sirhleih nak bia siseh, umtu hawiherh zong in siseh tuah bak lo ding. Pasal le nih zeibantuk bia an chim paoh ah sirhleih nawn in a um mi nupi le nih chunmang an ngeih mi a thling theng lem lo.\nNa Pasal kha midang Pa he tahchunh bak lo ding. Na Pasal le midang Pa na tahchunh tikah na pasal i a limhang le asi ning na nihsawh bantuk asi caah nan pahnih kar ah a um mi dawtnak a zawrtertu asi.\nNa Pasal i a hawikomh pawl na rem hna lo tikah awhrang, hmaichia nawn le upat tihzah loin chawnhbiak hna lai ci. Na pasal sinah na rem lo hna nak tha tein chimh ii zuam law, asi khawh chungin a hrial khawhnak hnga chim ii zuam deuh.\nNa Pasal zohkhen dingah midang kha fial hna lai ci, nangmah nih na pasal kha tha tein na zohkhen awk asi. Na Pasal kha tha tein na zohkhenh ahcun na pasal zong nih na cungah tha tein zohkhenh duhnak thinglung a ngeih ve lai ii a nuam mi chungkhar nan ser khawh lai.\nNa pasal kha rian a tuannak in, inn a rak lawi tikah thazang peknak bia chim peng khawh i zuam. Rian a tuannak ah a lungbuainak le a lungretheih nak kha inn a phak tikah a thazang aa dam khawhnak caah thazang peknak bia chim peng i zuam.\nNa Pasal nih rian pakhat khat an fialmi na huamlo ruangah zawtter bantuk siseh, pawfah bantuk in i titer hmang lai ci. Midang hmai ah na pasal aiawh in biachawnh mi lehhmasa hmang lai ci.\nNan fale hmai ah na pasal kha awhrang in chawnh le hro hmang lai ci. nan fale nih an i cawn ve lai. nupi fim, nupi tha nih cu tuah bak lo ding asi. Na Pasal nih hlawhtlinnak pakhat khat a hmuh tikah conglomh le thangthat philh bak lo ding.\nDuh dawtnak kha tangak cungah hrambunhter lai ci, keimah nak in tangka pei a duh dawt deuh ko hi a ti lai ii chungkhar ah buainak a chuak lai. Na Pasal sinah caan pek khawh lo tiangin riantuan lo ding. Pakhat le pakhat sinah caan i peknak nih duh dawtnak hram a fehter chinchin.\nNa Pasal telh in inn ah a ra mi paoh tikik, tisa tein dong lengmang nak nih chungkhar a nuamhter. Chungkhar timi cu nangmah nih na sunglawih deuh deuh paoh ah chungkhar a nuam deuhdeuh lai, chungkhar timi kha na daithlai deuhdeuh paoh ahcun chungkhar ah nuamhnak a zawr deuh thluahmah ve lai. acm\nKum 2022 Ah Ngeih Dingmi Lungput Kong Rak Rel Ve: Na mit in na hmuh ii na ton lomi cu na Kaa in va chim hlah. Aruang cu bia felfai lo a si kho. Na theihmi bia kha a hman bakmi a si tiah nangmah nih na hmuhton mi lawng kha chim. Na theih lomi bia cu ka thei lo ti kha tih hlah. Ka thei loh ti ko A thei bantuk in naa umter a si ahcun nangmah lehlam na thil a rit menmen. Mi nih lung in an in cheh ahcun va chep ve duh hna hlah. An in chehnak lung tu kha na dirhmun a feh nakding lungphun ah cangter.\nMinung hi kan tthancho, kan lar bakin dohdaltu kan ngei khun tawn. Dodal mi si an duh lo a si ahcun lar le minthan kha ii tim duh hlah. Buainak na ton a si ahcun ii chia rih. Bia na chimmi kha ii dinh ta law buainak cu amah tein an tian dih ko lai. Na sinak kha nangmah tein cawisan ii zuam law minih cawisan le thangthat lawng kha va bawh hlah. Khua a ruat kho lomi minung pawl he buainak na tuah hlah. Annih cu anmah le an caantawk, an sining he aakhat bang in anmah lawng va buai ko hna seh.\nMi nih theih an duh lem lomi biathli kha a chim phuangtu va si hlah. Biahman a si hmanhah, chim dih ding tinak a si lo. Thingthei cu a hmin hnu lawngah lawh ii ei a si bantuk in khuaruahnak zong hi tlamtling te le zei a si ti kha fiang tein a chuak hnu lawngah langhter ding a si.\nNangmah le nangmah ka palh ii ti lengmang. Zeicahtiah ka palh ti kan ii theih hi mi hman, miding kan s ihram aa thoknak a si. Na thinlung chungah mi huatmi tamtuk ii chiah hlah. Cu nak cha cun kha lio caan ahkhan vawleicung ah keimah lawng hi ka um, tiah ruat law mi zeihmanh huat ding an ngei hna lai lo. Nangmah le nangmah naa huat a si le na palh tinak a si.\nMah le mah ii boachannak ngeihtluk in a tha mi a um lo. Asinain mah lungput nihcun that lo nak le porhlawtnak hmun ah in phak pi hlah she. Tangdor zong hi a tha ko nain, ralchiat tuk nak ah hmang fawn hlah. Hohmanh ka care lo’ ti hmang hlah. Midang na care lonak kha nangmah le nangmah mual naa phohnak zong a si kho.\nThil tha tampi tuah hi a sual loh. Asinain a rak kirthan lai tiah ruahchannak he mi va bawm hlah. Mah cu naa bochan a si ahcun a rak kirthan lo sual a si ahcun na thin hunnak mei na alh ter menmen lai. A\nNupi Tha Nunzia Kong Relchap : 1.Na Pasal Chungkhat Daw Hna Na pasal cu na duh ii na vat cangmi a si caah dawt chin lengmang ding a um lo, cuti kan ti tikah na huat lai tinak a si lo. A biapi bikmi cu Nupi Mo tiah a rak in auh tu na pasal chungkhat pawl hna cung tu ahkhan na pasal na dawtnak kha va langhter. An rak in dawt lo le an in thangchiat hmanh ah nangmah nihcun dawtnak in lehrul hna law ni khatkhat ahcun na min a tha than lai.\n2.Mi Thar Tuk In Um Hlah Na pasal inn ah mothar mithar bantuk in um hlah. Chonhkhenh a nuammi le komh a nuammi si ii zuam. Na duhnak chim kha tih hlah law, an ningzah lonak dingah nangmah nih an herhhai mi kha hal hna. Na ziaza zong thup tuk duh hlah, caan a ruah deuh tikah an in theih thiam te ko lai.\n3.Thih Hlan Tiang – Chungkhar dirh ṭhat lo tluk in a harmi a um lo tihi thei law, voikhat na ngeihmi na pasal kha ka thih tiang in khua ka sakpi lai timi biakamnak ngei. Zei bantuk harsatnak a rat caan hmanhah na hna beidong loin cu harsatnak cu innchungkhar a hrawk khotu harsatnak a si tiah ruat in tei ii zuam.\n4.Mi Ṭhektu Si Loin Mi A Pumtu – Mi Inn ah a lawimi Nupi Mo na sinak theih pengin na lawinak chungkhar ṭhektu men si loin chungkhar a rem tertu le a pumtu si ii zuam. Na pasal te chungkhar cu nangmah ruangah buai hna hl ah seh, nangmah thawngin remnak tu ngei hna seh.\n5.Na Nu Le Pa Inn Len Uartuk Hlah- Na pasal rian a tuan chung ah maw, na pasal a um lo le caang kaa in na nu le inn lawnglawng ah na kal hlah. Na pasal nih “Ka pi te” Inn ah va leng seh an ti hmanhah va el tawn. Na nu te inn lawnglawng ah khua nasak tuk ahcun na pasal chungkhat lei zei ii na rel hna lo ahcun anmah zong nih zeihmanh ah an in rel ve lai lo.\n6.Mi Kong Ceih Hmang Hlah- Na pasal he maw, a chungkhat he bia elnak na ngeih sual ahcun hmun dangah chuahpi lo te in um ii zuam. Nan innpa sin ah maw, na hawikom sin ah maw an kong va ceih hlah. Abik in na nu le pa sinah chim lo tein um khawh ii zuam. Mi sinah an kong na va chim tuk ahcun, “Nupi Muko” an in ti sual lai.\n7.Nangmah Chungkhat A Thli In Thil Pek Hmang Hlah – na pasal le a chungkhar theih loin nangmah lei sahlawh chungkhat thil pek uar tuk hlah. Nangmah nih na siaherhmi hna a um ahcun na pasal silo le a chungkhat pawl hal ta hna. Mah cu nihcun Nupi than a sinak a langhter lai ii annih zong nih zeihmanh na bia el lo tein pakhat le pakhat karlak ah dawtnak le remnak a leng lai.\n8.Na Pasal Na Duhdawt Nak Langhter Peng- Nangmah chungkhat lei an mithmuh le theih hngan ah na pasal na duhdawtnak langhter. Nan nupa le nangmah lei hmunkhat nan umtii caan le rawlhrawmnak nan ngeih caan ti bantuk ah na pasal philh lak in um hlah, an mithmuh hrimhrim ah na pasal zawn na ruahnak kha langhter.\n9.PATHIAN Tlaih Peng – Zeizong te ah PATHIAN aa tel lo ahcun tlam a tling lo tikha va philh hrimhrim hlah. Chungkhar dirh timi hi a tluang peng lai ti va ruat hlah. Nungak le tlangval lio bantuk in ii duhdawt khawh lo caan a um. Harsat caan, hnabeidongh caan, sungh zatlak caan zongah nuva sinak kaltak loin PATHIAN hmai ah thlacamnak he hmainor ii zuam chinchin.\nNu Le Pa Nih Fale Sinah Tuah Lo Dingmi Kong Relchap: Nu le pa nih kan chungchuak, kan thi le kan sa a si mi fa le a daw lomi kan um lai lo. Asinain beltein voikhat, hnih cu an cungah kan thinhung tuk caan a um ve tawn. Cu cu kan dawt hna lo caah si loin kan dawttuk hna saduh kan thah piak hna ca tuah a si, sihmamhselaw an caah thil tha an rak si thlu ve lem lo.\nA si ah cun zeipawl dah an caah kan piak lo ding cu an si. Aiawh piak lo ding: Voi tampi cu sianginn an kaiah saya/mah te nih inn sa (homework) an rak pek hna caan ah nu le pa nih an mah aiawh in tuah piak lo ding. Sunday School ii biahal nak an tuah hna tik zongah an mah nih an cawn, thiam ta hlanah nu le pa nih awl zaang in phitpiak lo ding. Upa sin le an hawi le sin buainak tenau, bia elnak an neih zongah ka fa si ai tiin au kanh lo ding. An mah tu kha bial hal hna i nun chimh hna ding.\nAnmah tein rawl lakter lo ding: Hihi nu le pa rian a tuan i a um caah ah cun si lem loh. A sinain nu le pa fale sin i a um ko mi, fa le sianginn an lawi a si loah pakhat khat in rawl an rak hlam caan ah nangmah tein rawl ii lak law ei ko tiah fial bak hna lo ding. Nu le pa bak nih pakpiak ii eiter ding. Hi hi mifim pawl nih an chimmi cu nu le pa le fa le karah dawtnak le tlaihchannak fehter tu a si an ti.\nAn sualpalhnak thuhpiak lo ding: Nu le pa caah cun thil har ngai a si. Mah chung chuak fa le cu kan dawttuk hna sualnak nei lo bantuk bakin kan hmuh hna caah misin zongah kan zoh thla hna. Thil sual an tuah caan zongah kan van ra ii kan huhphenh piak hna, an mah an palhnak tu na palh ti lo le sik loin kan tanh hna in kan huhpiak hna caah kan fa le nih thil sual tuah zongah ka nu le pa nih an ka tanpi ko tiin, nu le pa nih thil sual tuah thazaang pek ah an ruah.\nZangfah lo ding: An caah thil tha a si mi a siah maw, rian tuanah maw, nun kan chimh a herh caan zongah chim lo le sik loin kan um tawn hna. Hihi kan dawt sual hna caah an cungah zangfahnak kan neih hna ii an thaatu, thatlonak law lei tu ah an kal. Mah hi ruangah hin zangfah hna lo ding cun a herh ningin chimh le sik hna i a hmanmi lam tu kha hmuhsak hna ding. Nun chimhnak hi a hramthok khaa hmamhsehlaw a phi chuak a thlum mi a si. Cu caah na fa na dawt ah cun nun chim law, zangfah hlah.\nAwltuk in bawm hlah: Kum note an si lio i an mah tein an tuah khawh mi an tuah caan ah va bawm hna hlah va zohsawk ko hna, tuah piak lo tein.thilsuk, keng an tawl caan zongah va chut hna hlah. An mah tein an cawlcanghnak nih puitling lam a zawhter hna, an lam va hrawhpiak hna hlah.\nAn duhnak an chim tiah theithiam piak: A caan ahcun nu le pa nih kan duh bantukin kan fa le zong an lungtling ko tiin kan ruah sual tawn. Mah hi a rak hman loh, an mah tein khuakhannak le lungthlitum saduhthah an nei ve ko. Kan duhnak lawng in kan hruai hna a si ah cun kan fa le caah kan inn hi thonginn ah a cang kho mi a si. Asinain an chimmi le an duhnak kha ruah pi ii theihthiam piak ah a tha.\nAmerica Nih Ukraine Cu Ceilak Abawmh\nRalhranh Hna Le Mipi Humvengtu Hna Kahdohnak Ah SAC Ralhrang 6 An Thi Tiah.


AN LOR CHIN LENGMANG CANG, AN VA LE KAWL AH MEITHAL PAR AN HMUAH HNA – The Chinlung Post\nAugust 19, 2021 admin Lenhloi 0\nAA Nih Hramhram In Ralkap Training An Kai Ter Mi Hna Tampi An Zaam Chin ramkulh Paletwa peng Pichawng khuakomh in AA nih training pek dingin an auh mi hna cu training an kainak in an zaam ruangah pawngkam khua hna cu AA nih meithal he khua chungah an kawl hna tiah theih a si. AA nih Pichawng pawngkam ah a ummi khua hna cu kan hnu thla in khua 1 ah minung 3 training kai dingah hramhram in an auh hna i, ralkap training an pek hna. Training chungah raltam in an chiah hna pin ah an zomhtaih/an nek tuk hna ruangah an celh ti lo i mi tampi an zaam tiah theih a si.\nA zaam mi chungah a tel mi nupi ngeicia mi hna cu an va le kawl dingin an nupi le cu meithal he tinh bu in an fial hna.Khua pakhat hna cu a hohmanh leng an chuahter hna lo.Khuachung phone vialte zong AA sin ah pek dih a si tiah a zaam ve mi chungkhat pakhat nih KMG ah a chim. AA nih Paletwa nitlak lei Pichawng hrawng khuakomh (9), khua 40 hrawng cu kum 2019 hrawngin an control cang mi a si. A hramthawk ahcun khuachung i thithruai ning, uknak lei kan in cawnpiak hna lai ti phunin an auh mi hna a si tiah theih a si.\nA hramthawk tein kai duh ruangah a kai mi zong an si lo. Atu an kawl cuahmah ko hna. Pehtlaihnak a ngeilo mi hna zong harsatnak an kan pek lai kan phang ngai.Bawmhtu kan herh ngai tiah khuami pakhat nih a chim. Atu ralkap training a kai mi hi Rakhine ram in Rakhine miphun pawl he minung 300 hrawng an si, August 16 le 17 zaanah a zaam mi hi zei zatdah an si lai ti cu fiang tein ka thei lo, Pakhat le pakhat i hmuh ding zong an si kho lo tiah a zaam mi chungkhat hna sin in theih a si. Paletwa peng Pichawng hrawngah a um mi khua hna cu lai Chin miphun le Chin khua lawngte an si i, AA nih hramhram in an auh hna ruangah an tih i, a kal mi an si tiah Khumi Media Group nih a tial.TCP


Salai Lung Thli Tum:Min Aung Hlaing’A thihnak ding ah thlacam ka hau’Laitlang ka nungak ding pawl nih’An ka phiat dih cang. – Lai Lungrawn Post\nMarch 28, 2021 March 28, 2021 admin Theihtlei\nMin Aung Hlaing bator pa ruang ah hin tukar mi he kai sik tam tuk le Laitlang ka dada dengmang pawl nih an ka phiat dih cang.Mah fachuaksual pa ruang ah hin ka sunghmi tam tuk, a thih colh nak hnga heh tiah zaan fatin thlacam a hau.\nA tial ciami:Hakha Campaign For Justice(HCJ) page tlaitu Salai Tluangte (Salai Nun Hlawnceu) nih HCJ page hmang in a zumh deuh lomi le a rem lo deuhmi poah kha ralkap da-lan(spy) nan si tiah a thangchiat tawnmi hna khi tihnung ngaimi a si. Tet-te a um lo tikah da-lan an si taktak le si taktak lo theih khawh a si lo, an si taktak lo sual ahcun minung thah bantuk a si.\nSalai Tluangte a catialmi nih HCJ page hmang in Hakha mino tampi thazaang a pek hna, thiltha ngai a si. Nain, a dik le dik lo fehter loin amah ruahnak menmen in a rem lomi a thangchiat tawnmi khi tihnung ngaimi a si. Ai ralrin ve a hau.Catial Tu Salai Thli Tum.\nMin Aung Hlaing:Sin ah nawl an pek mi’Meithel kong ah hin chin mizong’Kan diar ngam a hau cang.


Nungak Ni Iang thih nak kong ah thil si ning le, hmuh ning – FIAKFAIROCK\nNungak Ni Iang thih nak kong ah thil si ning le, hmuh ning\nJanuary 7, 2019 admin Chin-news 0\nthinlung a fak hringhran ko mu December 31, kum thar hngah zaan ah zuu a ri ngaimi Kawlpa nih motor in Hakha Gangaw lam ah cycle ai citmi nungak Ni Iang le a hawile 2 a pah hna i Ni Iang a nunnak liam.\nMai Ni Iang hi cycle a mongtu a si motor nih a pah hna hnu in sau nawn a kalpi rih, A kehlei kut a kiak, a orhlei ngal a kiak rih A thluk ah thi a lut fawn, a hliam hma hi a fak ngai ngai December 31 zaan ah khan Mandalay sizung ah an lanh pi colh ko nain January 3 zaan ah a nunnak a liam.\nA hawi le Sui Hlawn Par(kum 21) le Mai Run Tha Cer(15) zong fak ngai in an i khawng ve, Hakha siizung ah zaan thum an riah hnu ah a tu cu an chuak cang, Hi thil a can lio ah hin Police le PK pawl zong an auh hna i an ra ko nain Kawlpa nih cun keimah ka palh lo a ti hna ruangah an tlai thai lo ti a si.\nhi bantuk thil hi a rak um pah lengmang cang i hmai lei zongah zei dah kan tawn lai tiah chim khawh silo mi thil a si kawlpa nih hin a thiam le thiam lo hi lamcungah chimnak hmun a si lo i police nih tlaih i court ah a chim ding a siko lo maw, an tlaih cawlh lonak a ruang hi zeidah si timi hi ruah awk tampi a um mi cu a si, A pa hi bia ceih Bawi a si caah an ngamh lo maw si hnga Silo ah kawl mi hrim hrim hi kan ttih hna ruangah thla a si hnga.\nhi tluk thil a can hnu zong i lam lai men men i keimah palh a silo a ti mi hi an pawn hnga, Lai mi nih hi bantuk hin minung cil ve hna u sehlaw, police sinah ka palh lo ti ve u sehlaw a kan zoh sawsawh ko lai maw. Silo ah kapa cu vuanci a si tiban tuk in ti ve u sih law tlaih lo in a kan kal tak lai maw, silo ah laimi ka si hrim hrim caah an ka tlaih lai dah.\nPhung hi hau caah ah dah ser/tuah a si hnga??? Lai mi hi miphun tenau kan si i, minung zong kan tam lo tlawmpal te long long kan si ko, A si nain pathian nih ka umnak ding caah ram a kan pek i hi kan ram chungah hin hau hmanh nih a kan nehsawh ding kan si lo, Caan tampi a kal cia mi kan zoh tikah kan ram chungah kawl mi hna hi zalong lein an um pin ah an duh duh in kan nungak tlangval cungah an um i, kan nunnak tiang a kan laktik ah lung a faktuk hringhran ko.\nTlangcung mi le mi sifak kan si caah maw si hnga, silo ah khrihfa kan si ruangah thla ti hi ruah lo awk a ttha hrim loh, Khrihfa kan si ruang i mithat le lai nawng mi kan ngeihthiam lengmang hna siah cun, kawl cozah nih phung a ser mi hi kan caah cun, pok pa long hman nak a um lo mi a si lai i a helh zong a helh fawn lo mi a si, cun biaceihnak court /zung zong a um a hau lo mi a silai.\nMah khua le ram umnakin miphun dang kan ttih tuk mihna le, a kan nehsawh ning vun ruah tikah cun, lungfak tuk tawn, zeitik tiang dah hi bantuk hin, kan um lai i, a kan nehsawh lai ti hi na ruat bal ve maw???mah le ram cia hmanh i zalong tein a um khawh lo mi hi thinlung a fak tuk hringhran ko.\nThihnak Dar Khing : Tlangval Note Pakhat Nih Hi Vawlei Cung In A Kan Liam Tak Than Hoi E\nAustralia unau nih pa darling an i hrawm, ‘nau pawi’ zong an i timh chih fawn


Trump Fapa:Nih a dongnak bik a chim mi bia cu’Uar a um hrinhran. – Onlinenungak\nTrump Fapa:Nih a dongnak bik a chim mi bia cu’Uar a um hrinhran.\nTrump nih mee rel ngol dingin file a chiah tiah theih asi. Cu kong he pehtlai in buai dawh a lo pah. Tutiang result ning ahcun Trump cu Biden nih tei dawh a si cang. Nain mee relnak kongah Trump le a hawile an lung a tling lo. Pennsylvania le Michigan state ah vote an relmi ngol dingin file a chiah tiah theih a si.\nCampaign observer nih mee an rel lio zohternak nawl biaceih zung nih upadi an chuah hlan tiang mee hi rel lo dingin Trump lei nih file an chiah. Trump fapa Eric Trump nih Kan mee kuang zohtu pawl mee kuang zohter an duh hna lo inn chung zong luhter an duh hna lo’ tiah a chim. Hrokhrol an itim tiah a chim.\nTrump campaign nih an hrokhrolnak tette an chuahpi lo, nain Detroit le Philadelphia ah mee an rel lio naihniam tein meekuang zohtu pawl an zohter duh hna lo tiah sual an puh hna. Trump lei nih file an chiahmi cu Brennan Center’s Voting Rights and Elections Program director a simi Myrna Perez nih hnahnawhnak menmen a si. Mee relnak lamthluan hi vaivuanhter duhnak menmen a si tiah a ti ve.\nBiaceih zung nih biapi ah chiah dawh an si lo. Biden campaign nih Trump campaign nih an ap mi (file) lawsuits cu zaangfak a si tiah an leh ve. A tutiang teitu fianlo hi cu zeitik kum hmanh ah a um ballo, thawngfiang lawlaw theih zau um hram koseh. A thangchom thawng thanhkhawh piak kan zuam hnalai. Lungsau thinfual tein carel tu cungah kan I lawm. Credit: ABC News


Tihnungmi H1N1 Zawtnak Hrik Ngeimi 99 An Si I 21 An Thi Cang – THE CHINLAND POST\nTihnungmi H1N1 Zawtnak Hrik Ngeimi 99 An Si I 21 An Thi Cang\nThe Chinland Post| 2019 July 3| Myanmar ram pumpi ah ah H1N1 zawtnak hrik ngei an hmuhmi 99 chung ah 21 an thi cang tiah kan theih.\nJuly 2 tiang ahkhan Myanmar ram pumpi ah H1N1 zawtnak hrik a ngeimi 99 an hmuh cang hna i cu chung in minung 21 an thi cang. Yangon ramthen in 18, Sagaing ramthen in 2 le Ayeyarwaddy ramthen in pakhat a thi tiah zawtnak lei thlopbultu lutlai Dr. Daw Khin Khin Kyi nih a chim.\nNikhat hnu nikhat in zawtnak a ngeimi le a thimi an karh chin lengmang caah tih a nung ngaingai. June 30 zinglei suimilam 10 tiang Yangon ramthen chung ah H1N1 zawtnak a ngei tiah lunghrinhmi 183 checkhlatnak an tuahmi chung ah 67 an ngei i 17 an thi cang. A thimi hi kum 70 renglo hrawng le kumkhat le thlathum hrawng ngakchia pin ah lung zawtnak, tangfah zawtnak, kal zawtnak, zunthlum zawtnak a ngei chihmi zong an i tel.\nHi H1N1 zawtnak hrik an ngeih thawk bak in nikhat in nili chung ah zawtnak hrik a lang. A linh 38 degree centegrate cung taklinh, cumpit, tangfah, kutke- takpum fah le lufah tibantuk in an um.\nYangon ramthen lawng in 2017 kum ah H1N1 zawtnak a ngeimi 92 an si i 12 an rak thi. 2017 kum Myanmar ram pumpi ah H1N1 zawtnak a ngeimi 406 an si i minung 38 an thi. 2018 kum ah zawtnak n giemi 13 an si i a thimi an um lo tiah Ngandamnak ministry zung nih an thanh.\nHi bantuk zawtnak sivai (Virus) cu a luancia 2017 kum in Kawlram chungah hmuhchuah a si i 2019 kum ruahlo piin an hmuhchuah than mi cu vawleicung ngandamnak lei tawlreltu phu (WHO) in tuanvo ngeitu a si mi Indiaram New Delhi um Kawlram siibawi nih a mah hmuhning a tubantuk in a chim.\n“Ngandamnak zung lei nih thil a can, a caan chung teah kham dingin an i zuam lio a si. Cubantuk in Kawlram chungah tawlrel lio pi a si. 2017 kum voikhat le a tu 2019 kum ah a hungchuak than. Cucaah ralrinnak thawngthanh mi zong mizapi lei nih an zulh herh ve. A biapi bikmi cu mah zawtnak i khamnak ding caah pumpak i thianhhlimh a herh i hmurhuh (mask) zong i tuam ding, mi bu sin ah chuah luh tuk lo ding, a tu le tu kut i tawl ding, pakhat khat tlagrai nih an phak i nihnih chungah na dam khawh lo ah cun neihniam a si mi sii-inn, sii-khan ah i hmuhsak ding a si” tiah a chim.\nA-H1N1 zawtnak hrik cu hnap tibantuk chungah a um deuh caah mi pakhat a ha-thio tikah pe 6 chung ah minung hawidang nih an i chawnh khawh mi a si. Cu bantuk zawtnak cu a thitha der mi, tar, ngakchia le cuap tha lo mi tibantuk hna sin ah a tlung duh deuh mi a si. Cubantuk hna nih cun a hlankan in an i runven a herh. Cucaah mah hna pawl cu mi tampi an umnak hmun, hmur huh ding le kuttawl an felfai a herh” tiah Delhi um Kawlram siibawi nih a chim.\nRef: 7Day News, VOA, Myanmar Now\nPrevious Tamu Ah Cycle Le Kethum Cycle Hmaitonh I Pah Ruang 3 An Thi\nNext Aung La Nsang Nih International Fighter of the Year Award A Co


***Vakok.Lian***: Thawhtthan Ni\nNihin cu thawhtthan ni a si a sunglawi tukmi ni misual mi hna kan caah thihnak in thawhtthannak ni sunglawi a si caah kan Bawipa Jesuh Khrih thihnak le thawhtthannak kong rel theih kan duh cio lai dah.A Tang hi Sunday April 04, 2010 ah Rev.C Duh Kam nih thawngtha a chimmi Biaknak-Hmurka ah an tarmi a si Pathian biacu a thing/a hlun tuk cang a can a dih cang ti a um lo caah kan nun nih a herhmi le mah le khua caan ning tein theihkhawh le i nunpi hi zumtu hna kan rian a si caah hi thawngttha hi ka sia nan herh ve caah ka van tar tthannak a si.Na rel hlan deuh ah Jesuh Thawhtthannak Kong Video toi te hi rak zoh ta te.\nThawhtthan Ni (April.4,2010)\nBible relnak: John 19:28-30\nA tu cu zeizong vialte a tling dih cang ti kha Jesuh nih cun a hngalh i Ca Thiang nih a rak chim mi tlinternak caah khan "Ka ti a hal," tiah a ti. Cu ka ahcun mitsur zuthor an chiahnak umpu pakhat a um i zu thor chungah cun puanchia kha an vun hnim i feipar ah an ttemh i Jesuh an hun tuh. Jesuh nih mitsur zu thor cu a van dawp i, "Aa liim cang," tiah a ti. Cun a lu a khun i a thi.\nVailam Tahnak (Crucifixion)\nVailam tahnak hi mi that lainawng misual taktak pawl thahnak ah an hman mi a si. Hi bantuk in mithahnak hi Rom miphun nih an hmang lo. Izipt mi, Babylon mi, Phoenicians le Nichuah lei minung nih kum zabu tampi chung hi an hman. Rom cozah nih Palestine ram a uk tikah hi bantuk thahnak hi an hman peh rih. Nain, sal le misual chiava tak pawl thahnak ah an hman. Rom mi thahnak ah an hmang lo. Vailam cungah an thlai i an thah mi hna hi tihal le fahnak an tuar khawh ti lo hnu ah ni hnih thum hnu ah an tit awn. Fahnak an tuar i an celh ti lo hnu ah duhsah tein thi hna seh tiin hremnak le thahnak ah an hmanmi dantatnak a si.\nHi bantuk in, kan Bawipa Jesuh Khrih cu misual chiava tuk hna an thah bantuk in Vailam cungah an thlai i an thah ve. Vailamtah cu a chia hru tuk. A muisam zong hi zoh huam ding a si lo. Nain, Jesuh Khrih nih a muisam a thlen. Vailamtah nak cu Khrih ruangah kan khamhnak a si. Cu caah Khrihfami nih vailamtah cu kan uar. Biakinn lawng si lo in, inn zong ah thlai le ttang zong ah i benh kan duhnak a si.\nKhrih an thahnak hmun cu Kalvary a si. Golgotha (Luruh Hmun) ti zong ah an ti. Jerusalem hau leng ah a si. Hi ka hmun ah misual mi cu mipi nih serhsiatnak tuar bu in an thah tawn hna. Hi ka hmun ah kalnak lam cu ngaihchiatnak lam (the way of sorrow, Via Dolorosa) an ti. Misual mi hna an thahnak hmun a si caah ning a tti kho taktak mi hmun a si. Hi ka hmun ah hin misual mi cu an vailam tung kha an put ter hna i an kalpi tawn hna. Jesuh Khrih le misual pahnih hna zong kha an vailamtah tung cu an put ter hna i mipi nih zomhtaih thlanglamhnak tuar pah in an kalpi hna. Jesuh Khrih nih an tlaih i an thah ding cu aa hngalh cia caah ni hnih chung cu awlokchawng in a um. Zan zong ah it kho lo in chungsivang in a um. A tha a zawr ngai manh. A vailamtah tung cu a pu kho lo. An tuk an velh chih. Nain, a vailamtah tung cu a pu kho lo. Cu caah, Africa ram Cyrene in Simon ti mi pa kha biakinn ah zingka thlacam ding in a rat lio ah an tlaih i a vailamtah tung cu an put ter.\nVailam cung ah an thlai:\nJesuh Khrih cu zing suimilam pakua ah mifir pahnih hna karlak ah vailam cungah an thlai. Misual nang le kei sualnak kha phur in harnak fak bik a tuar. Mi nih an nihsawh. "Judah siangpahrang na si ahcun i khamh kun ngat," an ti. A sir ah an thlaimi misual pakhat nih Jesuh cu a nihsawh ve i, "Messiah na si kun lo maw? Nangmah cu i khamh law, kannih zong kan khamh ve ngat," a ti. A dang pakhat nih khan a mawhchiat, "Pathian na ttih lo maw? . . . Kannih caah biakhiahnak an tuahmi cu a hmanmi a si. Kan tuahmi ruangah kan hmuh awk a si mi kha kan hmuh. Sihmanhsehlaw anih hi cu tthatlonak zeihmanh a tuah lo," tiah a ti. Cun, Jesuh cu a thawh i , "Jesuh, Siangpahrang inn na rat tikah ka philh te hlah," tiah a ti. Cun Jesuh nih cun, "Mah hihi kan chimh; nihin ah Paradis ah keimah sin ah na um lai," tiah a ti (Luka 23:39-43).\nSuimilam pathum a rauh hnu chun suimilam hleihnih tluk ah ni cu a mui i vawlei cu suimilam pathum chung muihnak nih a khuh. Mipi cu an khuaruah a har. An lau. Pathian tthawnnak a si hrimhrim lai an ti. Cu lio ah biakinn puanzar cu cheu hnih ah aa cheu. Mikip caah vancung innka cu a ong cang tinak a si. Pathian sin ah mi zeipaoh kan kal kho cang tinak a si. Jesuh cu aw thangpi in a au i "Ka Pa, na kut chungah ka thlarau kha ka chiah," tiah a ti. Cu a chim dih in a thi.\nMisual dang cu an thihnak ding ah ni hnih maw, ni thum maw, an rau tawn. Zeitindah Jesuh Khrih hi tuantuk ah zing suimilam pakua in zanlei suimilam pathum chungah a thih hnga" an ti. A lung a rawk (broken) heart ruang ah maw, a thi kalnak a rawk caah a si lai tiah an ti. A luan cia kum zabu pakhat reng lo hrawng ah Dr. Strauss nih cun, "A phurhmi a liam cia, a tu le hmailei vawlei sualnak pi nih a thinlung a hrawh. A phurhmi vawlei sualnak nih a thah e" a rak ti. Nihin tiang an cohlan mi a si.\nBia dang in kan chim ahcun, "Nangmah le keimah sualnak nih Khrih chan a tawiter" kan ti lai. Kan sualnak in khamhnak rian kha tuante ah a liim khawh. Johan 19:30 nih cun Jesuh nih vailam cung ah "Aa liim cang" tiah a ti hnu ah a lu a khun i a thi tiin a ttial. "Aa liim cang" tiah a timi cu a man cu tling tein ka pek cang tinak a si. Kan khamhnak caah Khrih nih vailam ah a nunnak cu tling te in a pek. Kannih cu a nunnak in a kan cawk.\nKhrih a thotthan:\nNithumnak ah Khrih cu thihnak in a tho tthan. A nung tthan. A thawhtthan lo ahcun Khrih cu thihnak nih a tei hnga. Sehtan nih a tei hnga. Nain, Khrih cu thawhtthannak in teinak a hmu. A thawhtthannak nih kannih zong a kan thawhpi ve. Zumtu hna cu Khrih thihnak le thawhtthannak ruangah teinak kan hmu ve.\nKhrih a nung tthan lai ti hi a zultu hmanh nih an rak zum kho lo. Vailam cungah Pathian Fapa a sinak tthawnnak cu a langh rua lai an rak ti. Vailam cung ah zapi hmuh in a thih ko tikah an lung a dong. A dih cang ko rua an ti. Nain, nithumnak ah a tho tthan. Khuachia tuahnak in a damhmi Mary Makdalin sin ah thlan ah a lang. Mary Makdalin kha "Minu, zeicadah na ttah len ko? Ahodah nan kawl? tiah a hal. Mary Makdalin nih cun dum cawngtu ah a ruah. Khrih kha thlan ah a um ti lo caah, na chiahnak ka chim law tiah a hal. Jesuh nih cun, a min tein "Mary" tiah a van ti. Mary nih "saya" tiah a ti. Khrih kha a tlai peng. Khrih nih cun 'ka tlai peng hlah, ka Pa sin ah ka kal rih lo" tiah a ti.\nPumpak cio nih ruah ding ah:\nMary Makdalin cu khuavang nih an tuahnak in Khrih nih a dam ter. Khrih kha a dawt. A zul. Vailamtah pawng te ah dir in Khrih cu a zoh. Khrih a temtuarnak vialte kha a hmutu a si. Khrih nih a philh lo. A thawhtthan tikah a sin ah a lang. Nain, Mary nih a hngal lo. Khrih nih a min te in a kawh. Nihin ah kan ruah ding ah ka duh mi cu: Khrih nih Mary cu a min tein a kawh bantuk in, kannih zong hi kan hngalh lo lio ah Khrih nih kan min tein a kan ko ve hnga maw? Kawh ve awktlak kan si hnga maw? Mary Makdalin cu Khrih nih a dam ter. Kannih zong Khrih thawng in kan dam. Kan nung. Amah a zumtu kan si. Kan hngalh lo lio caan zong ah kan min tein a kan kawh ve ko ti hi kan theih a herh ngai.\nCu ti cun, Khrih cu keimah caah teinak he a tho tthan. A nung ti hi kan hngalh khawh lai. Cu tin cun, Khrih cu kan lung chungah a nung. Alfred H. Ackley nih cun, " A nung, A nung, Khrih Jesuh a nung ko, Kan i chok tti, bia kan i ruah, Ka umnak kip ah khan, A nung, A nung, Khamhnak kha pek awk ah, Ka hngalhnak na ka hal ahcun, Ka lung chungah a nung'" tiah a ti. Khrih hi kan thinlung chungah a nung ko ti kan hngalh ahcun a nuam. Ka sin ah a um peng tiin kan tem tikah kan hna a ngam. Kan i chok tti i bia kan i ruah tiin kan tem tikah kan li a leng kho lo. Vawlei hi a tho tthan mi Khrih tthawnnak in kan tei khawh. Vawlei hi nuam tein kan hman khawh. Thlarau thanuamnak a um. Zumtu si a nuamhnak tem khawh a si.\nPathian nih thluachuahnak in kan pe cio ko seh.\nRev. C Duh Kam (Van Bawi Lian pa)


A poi tak tak ko. Nu-dawk, pa-dawk pawl nih Khrifah hna cu Supreme Court ah an tei hna\nKhrifa pawl caah cun thawngchia bak si ko, USA ram, zumtu ram ti mi ah mah bantuk in thil a cang mi cu!! Khrifa pawl caah cun a hartuk cang lai hi. Mah bantuk in supreme Court ah nudawk, padawk pawl nih teinak an hmuh cang caah Krifa pawl nih fakpi in thlacam kan thawn deuh deuh a her tinak si cang\n“US supreme court nih LGBTQ timi, lesbian, gay, bisexual, transgender le queer pawl rian peknak caah thleidannak tuah lo ding in biachahnak cu nizan ah supreme court nih vote an thlak i, 6-3 an in fehter. Mah an tuahmi ruangah khrihfa nih tuahmi institutions pawl, sianginn, non profit organization pawl caah harnak a pek te hna lai tiah an zumh. Khrihfa mi hna nih dirhmi institutions pawl cu khrihfa zumhnak ning in rian pek an si.\nNule pa sinak a thlengmi, same sex marriage a cohlang mi, nau hrawh le nau thah a pommi pawl hi khrihfa riantuantu caah laak an si bal lo. Asinain tutan Supreme court nih biachahnak an tuahmi nih khirhfa hna zumhnak ning in dirhmi institutions pawl ah zum lotu rian pek lo ahcun tazacuai khawh a si lai.\nCucaah LGBTQ nih tazacuainak a phunphun le buainak a phunphun a chuahpi te lai tiah an ruah. Khrihfa mi hna nih an zumhnak fek tein an dirpi khawhnak ding lam a tlawn tuk cang. Cucaah US khrihfa conservative tampi cu an lung a rawk i an ngaih a chia ngaingai. Kan cungah Pathian thinhunnak tlung hram hlah seh an ti.” Credit- Salai Lairamthang\nBe the first to comment on "A poi tak tak ko. Nu-dawk, pa-dawk pawl nih Khrifah hna cu Supreme Court ah an tei hna"


US thimnak a si cang lai caah Democrats le Republican an policy a dannak – Chin 11 News\nUS thimnak a si cang lai caah Democrats le Republican an policy a dannak\nRepublican nih cun ramri vialte faakpi in rengh le kham I, phungning loin a lutmi kham an duh, Phungning tein US ah visa in luhter I, ngunkhuai zong pekter an duh hna. US le Mexican ramri in Si-ai tha lo, bing le rithaisi tampi a lut, misual, mi tha lo gang tampi zong an luh.\nUS ram ah a chuakmi crime tam deuh cu Mexico lei in a lutmi nih an chuahpi mi a si. Cucaah Donald Trump nih US rampi a himnak dingah Mexico ramri ah fencing a tuah I, meng 200 tluk a chon cang. US ah phungning loin a lutmi sualnak a tuahmi minung 2 million renglo cu an ram ah kuat than a zuam. President Obama nih amah nawl in Immigration kongah nawl a chuahmi executive order cu a diklak ti awk in a hrawh. Obama nih President executive order hmang in 2014 kum ah phung ning loin US ah a lutmi minung 4 million cu an ram ah kuat lo ding in order a chuah I, riantuan khawhnak work permit a rak pek hna. Asinain President Trump nih DACA timi kum tling lo pawl lawnglawng US ah caan karlak umnak nawl a chap piak ve hna.